open-index/open-wikipedia-markdown huggingface dataset:
കലാമണ്ഡലം രാമൻകുട്ടിനായർ

കഥകളി നടനും കേരള കലാമണ്ഡലത്തിലെ മുൻ അധ്യാപകനും പ്രിൻസിപ്പാളും ആയിരുന്നു **കലാമണ്ഡലം രാമൻകുട്ടി നായർ** (ജനനം: മേയ് 25, 1925 &ndash; മാർച്ച്‌ 11, 2013).

## കലാമലണ്ഡത്തിൽ

1952ൽ കലാമണ്ഡലത്തിൽ വിദ്യാർത്ഥിയായി എത്തിയ അദ്ദേഹത്തെ 1960ൽ കലാമണ്ഡലത്തിൽ അഭ്യാസം പൂർത്തിയാക്കിയതിന്റെ അടുത്ത ദിവസം തന്നെ മഹാകവി വള്ളത്തോൾ അദ്ദേഹത്തെ അവിടെ അദ്ധ്യാപകനായി നിയമിച്ചു. അതിന് ശേഷം പ്രിൻസിപ്പലായി സ്ഥാനക്കയറ്റം കിട്ടിയ ഇദ്ദേഹം 1987ലാണ് കലാമണ്ഡലത്തിൽ നിന്ന് വിരമിച്ചത്. സുപ്രസിദ്ധ കഥകളി കലാകാരനായ കലാമണ്ഡലം ഗോപിയുൾപ്പടെ ഒട്ടേറെ പ്രഗൽഭർ അദേഹത്തിന്റെ ശിഷ്യരാണ്.

## അരങ്ങിൽ

പട്ടിക്കാംതൊടി രാവുണ്ണി മേനോൻ ആയിരുന്നു അദ്ദേഹത്തിന്റെ ഗുരു. കഥകളിയിൽ കല്ലുവഴിച്ചിട്ടയുടെ അമരക്കാരനായിരുന്നു അദ്ദേഹം. കേരളത്തിലെ എക്കാലത്തെയും മികച്ച കത്തിവേഷക്കാരിൽ ഒരാളായി രാമൻകുട്ടി നായർ കരുതപ്പെടുന്നു. രാവണോൽഭവത്തിലെയും ബാലിവിജയത്തിലെയും രാവണൻ, തോരണയുദ്ധത്തിലെ ഹനുമാൻ, നരകാസുരൻ, ദുർവാസാവ്, കിർമ്മീരവധത്തിലെ ധർമ്മപുത്രർ, കാലകേയവധത്തിലെയും സുഭദ്രാഹരണത്തിലെയും അർജുനൻ തുടങ്ങിയവയാണ് രാമൻകുട്ടിനായരുടെ പ്രധാന വേഷങ്ങൾ.

## കുടുംബം

1925 മെയ് 25-ന് വെള്ളിനേഴിക്കടുത്ത് കുറുവട്ടൂരിലാണ് കലാമണ്ഡലം രാമൻകുട്ടി നായർ ജനിച്ചത്. തെങ്ങിൻതോട്ടത്തിൽ കുഞ്ഞിമാളു അമ്മയുടെയും നാരായണൻ നായരുടെയും മകനാണ് രാമൻ കുട്ടി നായർ.

സരസ്വതിയമ്മയാണ് ഭാര്യ. നാരായണൻകുട്ടി, വിജയലക്ഷ്മി, അപ്പുക്കുട്ടൻ എന്നിവരാണ് അദ്ദേഹത്തിന്റെ മക്കൾ.

## പുരസ്കാരങ്ങൾ

2014-ൽ പത്മഭൂഷൺ പുരസ്കാരം ലഭിച്ച ഇദ്ദേഹത്തിന് 2000 ൽ ഏർപ്പെടുത്തിയ കേരള സർക്കാരിന്റെ പ്രഥമ കഥകളിപുരസ്‌കാരവും ലഭിച്ചു. 1967-ൽ കേന്ദ്ര സംഗീതനാടക അക്കാദമി അവാർഡും 1969-ൽ കേരള സംഗീതനാടക അക്കാദമി അവാർ‍ഡും നേടി. കലാമണ്ഡലം സ്‌പെഷൽ അവാർഡ് (2015), മധ്യപ്രദേശിലെ കാളിദാസ സമ്മാൻ (1963),  കലാമണ്ഡലം ഫെലോഷിപ്പ്, എമറിറ്റസ് ഫെലോഷിപ്പ്, നർത്തകചക്രവർത്തി അവാർഡ് (2016), കലാരത്‌നം അവാർഡ് (2011), മുംബൈ ശ്രീ ഗുരുവായൂരപ്പൻ പുരസ്‌കാരം (2011), കേന്ദ്ര സംഗീതനാടക അക്കാദമി ത്‌ന അവാർഡ് (2014) എന്നിവയും ഇദ്ദേഹത്തെ നേടിയെത്തിയിട്ടുണ്ട്.

കൊച്ചിൻ യൂണിവേഴ്‌സിറ്റി ഓഫ് സയൻസ് ആൻഡ് ടെക്‌നോളജി കലാമണ്ഡലം രാമൻകുട്ടി നായർക്ക് ഓണററി ഡോക്ടറേറ്റ് ബിരുദം സമ്മാനിച്ചു. 1990 ഡിസംബർ നാലാം തിയ്യതി എസ്എംഎസ് ഓഡിറ്റോറിയത്തിൽ വച്ച് രാവിലെ 11.45ന് നടന്ന ചടങ്ങിൽ അന്നത്തെ കേരളത്തിലെ ഗവർണർ ആയിരുന്ന ശ്രീ. ആർ.എസ്. ഗവായ് രാമൻകുട്ടി നായർക്ക് ബിരുദം സമ്മാനിച്ചു. ചടങ്ങിൽ അന്നത്തെ കേരളത്തിലെ വിദ്യാഭ്യാസ മന്ത്രി ആയിരുന്ന എം.എ. ബേബിയും പങ്കെടുത്തു.

സംവിധായകൻ അടൂർ ഗോപാലകൃഷ്ണൻ രാമൻകുട്ടിനായരുടെ നാമധേയത്തിൽ തന്നെ 73 മിനിറ്റ് ദൈർഘ്യമുള്ള ഒരു ഡോക്യുമെന്ററി സംവിധാനം ചെയ്തിരുന്നു. ഇത് 2005ലെ ദില്ലി രാജ്യാന്തരചലചിത്രമേളയുടെ ഇന്ത്യൻ പനോരമയിലേക്ക് തിരഞ്ഞെടുക്കപ്പെട്ടു. ഇത് കൂടാതെ ലണ്ടൻ ഫിലിം ഫെസ്റ്റിവൽ അടക്കമുള്ള ലോകത്തിലെ വിഖ്യാത ചലച്ചിത്രമേളകളിൽ ഈ ഡോക്യമെന്ററി പ്രദർശിപ്പിച്ചിട്ടുണ്ട്.

'തിരനോട്ടം' എന്ന പേരിൽ രാമൻകുട്ടി നായർ അദ്ദേഹത്തിന്റെ അത്മകഥ പ്രസിദ്ധീകരിച്ചിട്ടുണ്ട്.

## മരണം

വാർദ്ധക്യസഹജമായ അസുഖത്തെത്തുടർന്ന് പാലക്കാട് വെള്ളിനേഴി ഞാളാകുറിശിയിലെ വീട്ടിൽ വെച്ച് ഇദ്ദേഹം 2013 മാർച്ച്‌ 11ന് അന്തരിച്ചു.

## അവലംബം

വർഗ്ഗം:1925-ൽ ജനിച്ചവർ
വർഗ്ഗം: 2013-ൽ മരിച്ചവർ
വർഗ്ഗം:മേയ് 25-ന് ജനിച്ചവർ
വർഗ്ഗം:മാർച്ച് 11-ന് മരിച്ചവർ
വർഗ്ഗം:പാലക്കാട് ജില്ലയിൽ ജനിച്ചവർ
വർഗ്ഗം:കഥകളി കലാകാരന്മാർ
വർഗ്ഗം:കേരളത്തിലെ കലാകാരന്മാർ
വർഗ്ഗം:പത്മഭൂഷൺ നേടിയ മലയാളികൾ
വർഗ്ഗം:കേന്ദ്ര സംഗീതനാടക അക്കാദമി പുരസ്കാരം ലഭിച്ചവർ
വർഗ്ഗം:കേരള സംഗീത നാടക അക്കാദമി പുരസ്കാരം ലഭിച്ചവർ
ആറ്റുപേഴ്

**ചെറിയ സംസ്ത്രാദി**, **നീർപേഴ്**, **സമുദ്രശോഷ** എന്നെല്ലാം അറിയപ്പെടുന്ന **ആറ്റുപേഴ്** ഇടത്തരം വലിപ്പമുള്ള ഒരു നിത്യഹരിതവൃക്ഷമാണ്. . ഒരു വേദനാസംഹാരിയായും മൽസ്യവിഷമായും വളരെക്കാലമായി ഉപയോഗിച്ചുവരുന്ന ഒരു സസ്യമാണിത്. വേദനാസംഹാരിയെന്നനിലയിൽ പുതിയ പഠനങ്ങൾ നടന്നുവരുന്നു.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരങ്ങൾ 
* http://iu.ff.cuni.cz/pandanus/database/details.php?id=242
* http://www.frim.gov.my/?page_id=8773

വർഗ്ഗം:വൃക്ഷങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:പുഷ്പങ്ങൾ
വർഗ്ഗം:അലങ്കാരസസ്യങ്ങൾ
വർഗ്ഗം:വിഷസസ്യങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:ഹോർത്തൂസ് മലബാറിക്കൂസിൽ പരാമർശിച്ചിരിക്കുന്ന സസ്യങ്ങൾ
വർഗ്ഗം:കേരളത്തിലെ സസ്യജാലം
വി.വി. രാഘവൻ

**വി.വി. രാഘവൻ** (1923 ജൂൺ 23 - 2004 ഒക്റ്റോബർ 27) കേരളത്തിലെ ഒരു രാഷ്ട്രീയപ്രവർത്തകനാണ്. ഇദ്ദേഹം 1987 മുതൽ 91 വരെ കേരളത്തിലെ കൃഷി മന്ത്രിയായിരുന്നു. 1996-ലും 1998-ലും ഇദ്ദേഹം തൃശൂർ ലോകസഭാമണ്ഡലത്തിൽ നിന്ന് ലോകസഭയിലേയ്ക്ക് തിരഞ്ഞെടുക്കപ്പെട്ടിട്ടുണ്ട്.

## ജീവിതരേഖ
1923 ജൂൺ 23-നാണ് ഇദ്ദേഹം ജനിച്ചത്. വേലപ്പൻ എന്നായിരുന്നു അച്ഛന്റെ പേര്. കൊച്ചിൻ പ്രജാമണ്ഡലത്തിന്റെ ഉത്തരവാദഭരണപ്രക്ഷോഭ‌ത്തിലൂടെയാണ് ഇദ്ദേഹം രാഷ്ട്രീയത്തിൽ പ്രവേശിച്ചത്. ഇദ്ദേഹം പിന്നീട് കേരള സോഷ്യലിസ്റ്റ് പാർട്ടിയിൽ ചേരുകയും സ്വാതന്ത്ര്യസമരത്തിൽ പങ്കാളിയാവുകയും ചെയ്തു. “രാജേന്ദ്ര മൈതാനം” സംഭവത്തിന്റെ പേരിൽ ഇദ്ദേഹം അറസ്റ്റ് ചെയ്യപ്പെട്ടിരുന്നു.

1948-ൽ തടവിലായിരുന്നപ്പോൾ ഇദ്ദേഹം സി.പി.ഐ.യിൽ ചേർന്നു. തൊഴിലാളികളെ സംഘടിപ്പിക്കുകയും രണ്ടു വർഷത്തോളം ഒളിവിൽ കഴിയുകയുമുണ്ടായി. സി. അച്യുതമേനോനുമായുള്ള ചങ്ങാത്തം (പിന്നീട് ഇത് ബന്ധുത്വമായി മാറി) ഇദ്ദേഹത്തിന്റെ രാഷ്ട്രീയ നിലപാടുകളെ വലിയ അളവിൽ സ്വാധീനിച്ചിട്ടുണ്ട്.

കേരള നിയമസഭയിലേയ്ക്ക് ഇദ്ദേഹം രണ്ടു തവണ (എട്ടാമതും ഒൻപതാമതും കേരള നിയമസഭകളിലേയ്ക്ക്) ചേർപ്പ് നിയമസഭാമണ്ഡലത്തിൽ നിന്ന് തിരഞ്ഞെടുക്കപ്പെട്ടിട്ടുണ്ട്. ഇദ്ദേഹം കൃഷി മന്ത്രിയായിരുന്നപ്പോൾ "ഫയലിൽ നിന്നും വയലിലേയ്ക്ക്" എന്ന പദ്ധതി നടപ്പിലാക്കപ്പെടുകയുണ്ടായി. 1996-ലും 1998-ലും ലോകസഭയിലേയ്ക്കും 2000-ൽ രാജ്യസഭയിലേയ്ക്കും ഇദ്ദേഹം തിരഞ്ഞെടുക്കപ്പെടുകയുണ്ടായി.

മുൻകാലത്ത് ഇദ്ദേഹം തൃശൂർ മുനിസിപ്പൽ കൗൺസിലിലേയ്ക്ക് മൂന്നു തവണ തിരഞ്ഞെടുക്കപ്പെട്ടിരുന്നു. "ലെനിന്റെ നാട്ടിൽ" എന്ന ഇദ്ദേഹം രചിച്ച കൃതിക്ക് 1977-ൽ സോവിയറ്റ് ലാൻഡ് നെഹൃ പുരസ്കാരം ലഭിക്കുകയുണ്ടായി. രാജ്യസഭാംഗമായിരിക്കെ 2004 ഒക്റ്റോബർ 27-നാണ് ഇദ്ദേഹം അന്തരിച്ചത്.

## തിരഞ്ഞെടുപ്പുകൾ

## അവലംബം

## പുറത്തേയ്ക്കുള്ള കണ്ണികൾ

* നിയമസഭ 

വർഗ്ഗം:കേരളീയരായ രാജ്യസഭാംഗങ്ങൾ
വർഗ്ഗം:കേരളത്തിലെ കൃഷിവകുപ്പ് മന്ത്രിമാർ
വർഗ്ഗം:കേരളത്തിലെ സി.പി.ഐ. പ്രവർത്തകർ
വർഗ്ഗം:എട്ടാം കേരള നിയമസഭയിലെ മന്ത്രിമാർ
വർഗ്ഗം:ഒൻപതാം കേരള നിയമസഭാംഗങ്ങൾ
വർഗ്ഗം:തൃശ്ശൂരിൽ നിന്നുമുള്ള രാഷ്ട്രീയപ്രവർത്തകർ
വർഗ്ഗം:പതിനൊന്നാം ലോക്‌സഭയിലെ അംഗങ്ങൾ
വർഗ്ഗം:പന്ത്രണ്ടാം ലോക്‌സഭയിലെ അംഗങ്ങൾ
വർഗ്ഗം:1923-ൽ ജനിച്ചവർ
കെ.എസ്. മനോജ്

കുരിശിങ്കൽ സെബാസ്റ്റ്യൻ മനോജ് അഥവാ **ഡോ.കെ.എസ്. മനോജ്** (ജനനം: 1965 ഏപ്രിൽ 19) കേരളത്തിൽ നിന്നുള്ള ഒരു പാർലമെൻറ് അംഗമായിരുന്നു. ഇദ്ദേഹം പതിനാലാം ലോകസഭയിൽ ആലപ്പുഴയെ പ്രതിനിധീകരിച്ചിട്ടുണ്ട്.

## ജീവിതരേഖ
ആലപ്പുഴ ജില്ലയിലെ തുമ്പോളിയിൽ കെ.ജെ.സെബാസ്റ്റ്യൻ്റെയും  ജൂലിയറ്റിൻ്റെയും മകനായി 1965 ഏപ്രിൽ 19 ന് ജനിച്ചു.
* M.B.B.S.എം.ബി.ബി.എസ്., എം.ഡി., ഡി.എ. (അനസ്തീഷ്യോളജിയിൽ ഡിപ്ലോമ)
* ടി.ഡി. മെഡിക്കൽ കോളേജ്, ആലപ്പുഴ, ഗവണ്മെന്റ് മെഡിക്കൽ കോളേജ്, തിരുവനന്തപുരം എന്നിവിടങ്ങളിലാണ് ഇദ്ദേഹം വിദ്യാഭ്യാസം നടത്തിയത്.

"ദി ഫിഷർമെൻ (വെൽഫെയർ) ബിൽ 2005" , "ദി പെട്രോൾ പമ്പ് വർക്കേഴ്സ് (വെൽഫെയർ) ബിൽ 2005", "ദി കയർ ഫാക്ടറി വർക്കേഴ്സ് (വെൽഫെയർ) ബിൽ 2006" എന്നിവ ഇദ്ദേഹം അവതരിപ്പിച്ച പ്രധാന ബില്ലുകളാണ്.

2010 ജനുവരി 9-ന് ഇദ്ദേഹം സി.പി.ഐ.(എം) പാർട്ടിയിൽ നിന്ന് രാജിവയ്ക്കുകയുണ്ടായി. പാർട്ടി നിലപാട് തന്റെ മതവിശ്വാസത്തിനെതിരാണ് എന്ന കാരണത്താലാണ് രാജി എന്നായിരുന്നു ഇദ്ദേഹത്തിന്റെ വിശദീകരണം.

## മറ്റു പദവികൾ
* ഡിഫൻസ് കമ്മിറ്റി മെംബർ
* കൃഷി മന്ത്രാലയത്തിന്റെ കൺസൾട്ടേറ്റീവ് കമ്മിറ്റി അംഗം
* ഡിഫൻസ് സ്റ്റാൻഡിംഗ് കമ്മിറ്റി അംഗം
* 1993–98 കാലത്ത് അസിസ്റ്റന്റ് ഇൻഷുറൻസ് മെഡിക്കൽ ഓഫീസർ
* 1998–2004 കാലത്ത് അനസ്തേഷ്യോളജി ലക്ചറർ
* ലൈഫ് മെംബർ, (i) ഇൻഡ്യൻ മെഡിക്കൽ അസോസിയേഷൻ; (ii) ഇൻഡ്യൻ സൊസൈറ്റി ഓഫ് പെയിൻ ആൻഡ് പാലിയേറ്റീവ് കെയർ; (iii) ഇൻഡ്യൻ സൊസൈറ്റി ഓഫ് അനസ്തേഷ്യോളജിസ്റ്റ്സ്;
* മുൻ സെക്രട്ടറി, കേരള ഗവണ്മെന്റ് മെഡിക്കൽ കോളേജ് ടീച്ചേഴ്സ് അസ്സോസിയേഷൻ
* നാഷണൽ സർവീസ് സ്കീം അംഗം
* കേരള കത്തോലിക് യൂത്ത് മൂമെന്റിന്റെ മുൻ പ്രസിഡന്റ്
* കേരള സർവ്വകലാശാലയുടെ അക്കാദമിക് കൗൺസിൽ അംഗം

## അവലംബം

വർഗ്ഗം:1965-ൽ ജനിച്ചവർ
വർഗ്ഗം:ഏപ്രിൽ 19-ന് ജനിച്ചവർ
അഹ്‌മദ് മാത്തർ

സൗദി അറേബ്യയിലെ പ്രമുഖ കലാകാരനാണ് അഹ്‌മദ് മാത്തർ **അൽ-സിയാദ് അസീറി**(ജനനം :25 ജൂലൈ 1979)  
## ജീവിതരേഖ
സൗദി അറേബ്യയിലെ തബൂക്ക് എന്ന പട്ടാളനഗരത്തിലാണ് മാത്തർ ജനിച്ചത്. മെക്കക്കും യെമനുമിടയിലെ റിജാൽ അൽമയിൽ വളർന്ന ഇദ്ദേഹം അൽ മിഫ്‌താഹാ കലാ ഗ്രാമത്തിൽ പരിശീലനം നേടി. 'എഡ്ജ് ഓഫ് അറേബ്യയുടെ' സ്ഥാപകരിൽ ഒരാളാണ്. ബ്രിട്ടീഷ് മ്യൂസിയം, ലോസ് ഏഞ്ചൽസ് കൗണ്ടി മ്യൂസിയം ഓഫ് ആർട്ട്, നാദോർ കളക്ഷൻ തുടങ്ങിയ ഇടങ്ങളിൽ അഹമദിന്റെ സൃഷ്ടികളുടെ ശേഖരങ്ങളുണ്ട്.

## സൃഷ്ടികൾ
ലണ്ടനിലെ ബ്രിക്‌ലൈനിൽ പ്രദർശിപ്പിച്ച 'കം റ്റുഗെദർ', പാരീസിലെ ഇൻസ്റ്റിറ്റ്യൂട്ട് ഡു മൊണ്ഡേ അറബിയിലെ '25 ഇയേഴ്സ് ഓഫ് അറബിക് ക്രിയേറ്റിവിറ്റി' ,ടോക്കിയോ മോറി ആർട്ട് മ്യൂസിയത്തിലെ 'അറബ് എക്‌സ്പ്രസ്' ,ലണ്ടനിലെ ബ്രിട്ടീഷ് മ്യൂസിയത്തിൽ നടത്തിയ 'ഹജ്ജ് ബേർണി ടു ദ ആർട്ട് ഓഫ് ഇസ്‌ലാം' എന്നി വ ഇദ്ദേഹത്തിന്റെ പ്രധാന സൃഷ്ടികളാണ്
## [[കൊച്ചി-മുസിരിസ് ബിനാലെ 2012|കൊച്ചി മുസിരിസ് ബിനാലെ 2012]]
ലഘുചിത്രം|ഡെസേർട്ട് ഓഫ് ഫറാൻ/ആദം എന്ന വീഡിയോ - ഫോട്ടോഗ്രാഫുകളുടെ ഇൻസ്റ്റളേഷൻ ആസ്വദിക്കുന്നവർ
ഡെസേർട്ട് ഓഫ് ഫറാൻ/ആദം എന്ന വീഡിയോ - ഫോട്ടോഗ്രാഫുകളുടെ ഇൻസ്റ്റളേഷനാണ് അഹമ്മദ് മാത്തർ കൊച്ചിയിൽ അവതരിപ്പിച്ചിരുന്നത്. മെക്കയുടെ സമഗ്രമായ ഡോക്യുമെന്റേഷനിൽ നിന്ന് അടർത്തിയെടുത്തിട്ടുള്ള ഈ സൃഷ്ടിയിൽ ഹജ്ജ് തീർത്ഥാടനത്തിന് പിറകിലുള്ള പ്രേമകഥയാണ് ആവിഷ്കരിക്കുന്നത്.

## അവലംബം

## പുറം കണ്ണികൾ
* Official Ahmed Mater Website
* Saudi Artist Ahmed Mater at the Louvre Asharq Alawsat Newspaper
* Ahmed Mater Blog
* Ahmed Mater Flickr
* EOA Art Basel Salon

വർഗ്ഗം:1979-ൽ ജനിച്ചവർ
വർഗ്ഗം:ജൂലൈ 25-ന് ജനിച്ചവർ
വർഗ്ഗം:സൗദി അറേബ്യൻ ചിത്രകാരന്മാർ
വർഗ്ഗം:കൊച്ചി-മുസിരിസ് ബിനാലെ 2012
അമ്മിമുറിയൻ

**ഈഷാൽ**, **ചെറിയകൊട്ടം**, **ബസാൾ**, **മരക്കീര**, **കാട്ടുവിഴാൽ**, **വലിയ വിഴാലരി** എന്നെല്ലാം അറിയപ്പെടുന്ന **അമ്മിമുറിയൻ**  വളരെ ഔഷധഗുണമുള്ള ഒരു സസ്യമാണ്. . ഇന്ത്യയിലെല്ലായിടത്തും മലബാറിൽ പ്രത്യേകിച്ചും കാണാറുണ്ട്. ഈ കുറ്റിച്ചെടി വലുതാവുമ്പോൾ മരങ്ങളിൽ പടർന്നു കയറുന്ന വലിയ ഒരു വള്ളിയായി മാറുന്നു. വിഴാലിൽ മായം ചേർക്കാൻ പലയിടത്തും ഉപയോഗിക്കുന്നു. വയനാട്ടിലെ കാട്ടുനായ്ക്കർ ഇതിന്റെ ഇല ഭക്ഷണാവശ്യത്തിന് ഉപയോഗിക്കാറുണ്ട്. നാട്ടുവൈദ്യത്തിലും ആയുർവേദത്തിലും മരുന്നായി ഉപയോഗിക്കുന്നു. ആട്ടക്കാരി ശലഭ-ലാർവകളുടെ ഭക്ഷണസസ്യമാണ് ഇത്.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരങ്ങൾ 
* http://www.rprcbbsr.com/herbarium/species?id=515
* http://www.floracafe.com/Search_PhotoDetails.aspx?Photo=Top&Id=1041

വർഗ്ഗം:ഔഷധസസ്യങ്ങൾ
വർഗ്ഗം:വള്ളിച്ചെടികൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:ഭക്ഷ്യയോഗ്യമായ ഇലകൾ ഉള്ള സസ്യങ്ങൾ
വർഗ്ഗം:ശലഭപ്പുഴുക്കളുടെ ഭക്ഷണസസ്യങ്ങൾ
വർഗ്ഗം:നീലിയാർകോട്ടത്തെ സസ്യജാലം
വർഗ്ഗം:പ്രിമുലേസീ
കെ. പ്രഭാകരൻ

കേരളത്തിലെ പ്രമുഖനായ ചിത്രകാരനാണ് **കെ. പ്രഭാകരൻ**(മരണം - 23 മാർച്ച് 2020). റാഡിക്കൽ ഗ്രൂപ്പിലെ പ്രധാനിയായിരുന്നു. കേരള ലളിതകലാ അക്കാദമിയുടെ ഫെലോഷിപ്പ് 2014 ൽ ലഭിച്ചു.  
## ജീവിതരേഖ
കോഴിക്കോട് കണ്ണാടിക്കൽ കുന്നുമ്മേൽ കൃഷ്ണന്റെയും ലക്ഷ്മിയുടെയും മകനാണ്.  തിരുവനന്തപുരം കോളേജ് ഓഫ് ഫൈൻ ആർട്സ്, ബറോഡ എംഎസ് സർവകലാശാല എന്നിവിടങ്ങളിൽ പഠനശേഷം ഇന്ത്യൻ റാഡിക്കൽ പെയിന്റേഴ്സ് ആൻഡ് സ്കൾപ്റ്റേഴ്സ് അസോസിയേഷന്റെ ഭാഗമായി ബറോഡ, കോഴിക്കോട്, തൃശൂർ   പ്രദർശനങ്ങൾ നടത്തി.   ജനീവയിൽ ഏഴ് പ്രഗത്ഭ ഇന്ത്യൻ ചിത്രകാരന്മാരോടൊപ്പം നടത്തിയ ''ആലേഖ്യ ദർശൻ ' ചിത്രപ്രദർശനം ആഗോളതലത്തിൽ ഏറെ ശ്രദ്ധയാകർഷിച്ചു. ബറോഡയിലെ മഹാരാജാ സായാജിറാവു സർവകലാശാലയിലെ ചിത്ര കലാവിഭാഗത്തിൽ അദ്ധ്യാപകനായിരുന്നു. മൂന്നര പതിറ്റാണ്ടോളം വിവിധ മാസികകളിൽ ചിത്രങ്ങൾ വരച്ചിരുന്നു.  ചിന്ത രവിയുടെ സഹോദരനാണ്.

1995ൽ കേന്ദ്രസർക്കാരിന്റെ സീനിയർ ഫെലോഷിപ്പും 2000ൽ കേരള ലളിതകലാ അക്കാദമിയുടെ മുഖ്യസംസ്ഥാന പുരസ്കാരവും ലഭിച്ചു. ചിത്രകാരി  കബിത മുഖോപാധ്യായയാണ്  ഭാര്യ.

## പ്രദർശനങ്ങൾ
1985 ൽ അജയ് ദേസായിക്കൊപ്പം ബോംബെയിലെ ഗാലറി 7 ൽ നടന്ന ചിത്ര പ്രദർശനത്തിലും 1987 ൽ ഇന്ത്യൻ റാഡിക്കൽ ഗ്രൂപ്പിന്റെ ബറോഡ, കോഴിക്കോട്, തൃശൂർ എന്നിവിടെ നടന്ന മൂന്ന് പ്രദർശനങ്ങളിലും പങ്കെടുത്തു. പാരീസ്, വിൽസ, ജനീവ എന്നിവടങ്ങളിൽ നടന്ന ആലേഖ്യ പ്രദർശനത്തിലും പങ്കെടുത്തിട്ടുണ്ട്. 'ദ ഗ്രേറ്റ് പ്രൊസെഷൻ' എന്ന പേരിൽ സഹയാത്രികയായ കബിത മുഖോപാധ്യായോടൊപ്പം 2000 - 07 ൽ കേരളത്തിൽ 14 പ്രദർശനങ്ങൾ നടത്തി.
## [[കൊച്ചി-മുസിരിസ് ബിനാലെ 2012]]

പേരിട്ടിട്ടില്ലാത്ത കുറച്ച് ജലച്ചായ, ചാർകോൾ ചിത്രങ്ങളാണ് ബിനാലെയിൽ പ്രദർശിപ്പിച്ചിരുന്നത്. ചിത്രകാരനുമായി ബന്ധപ്പെട്ട കൂട്ടുകാർ, കുടുംബം, പ്രകൃതി, രാഷ്ട്രീയം, ഓർമ്മകൾ തുടങ്ങിയവയാണ് ഈ കാൻവാസുകളിൽ.
## പുരസ്കാരങ്ങൾ
*കേരള ലളിതകലാ അക്കാദമിയുടെ ഫെലോഷിപ്പ് (2014)
*കേരള ലളിതകലാ അക്കാദമിയുടെ സംസ്ഥാന പുരസ്കാരം (2000)
*കേന്ദ്രസർക്കാരിന്റെ സീനിയർ ഫെലോഷിപ്പ് (1995)

## അവലംബം

## പുറം കണ്ണികൾ
*വെബ്സൈറ്റ് 

വർഗ്ഗം:കേരളത്തിലെ ചിത്രകാരന്മാർ
വർഗ്ഗം:കേരള ലളിതകലാ അക്കാദമിയുടെ ഫെലോഷിപ്പ് ലഭിച്ചവർ
വർഗ്ഗം:കേരള ലളിതകലാ അക്കാദമി പുരസ്കാരം നേടിയവർ
വർഗ്ഗം:മാർച്ച് 23-ന് മരിച്ചവർ
വർഗ്ഗം:2020-ൽ മരിച്ചവർ
മുല്ലക്കര രത്നാകരൻ

**മുല്ലക്കര രത്നാകരൻ** (ജനനം: 1954 മെയ് 9) കേരളത്തിലെ ഒരു രാഷ്ട്രീയനേതാവും സി.പി.ഐ.യുടെ സംസ്ഥാന എക്സിക്യൂട്ടീവ് അംഗവുമാണ്. ഇദ്ദേഹം 2006-11 കാലത്ത് കേരളത്തിലെ കൃഷിമന്ത്രിയായിരുന്നു. 2006 മുതൽ കൊല്ലം ജില്ലയിലെ ചടയമംഗലം നിയോജകമണ്ഡലത്തെ ഇദ്ദേഹമാണ് കേരള നിയമസഭയിൽ പ്രതിനിധീകരിക്കുന്നത്. നിലവിൽ സി.പി.ഐ കൊല്ലം ജില്ലാ സെക്രട്ടറിയാണ്. 2019 മുതൽ നിയമസഭാ പരിസ്ഥിതി കമ്മിറ്റിയുടെ ചെയർമാൻ സ്ഥാനം വഹിക്കുന്നു.  മികച്ച വാഗ്മിയും എഴുത്തുകാരനുമായ ഇദ്ദേഹത്തിന്റെ പ്രഭാഷണ പരമ്പരകൾ ശ്രദ്ധേയമാണ്.

## ജീവിതരേഖ
ചടയമംഗലത്ത് മുല്ലക്കരയിൽ പുരുഷോത്തമൻ, സുലോചന എന്നിവരുടെ മകനായി 1955-ലാണ് ഇദ്ദേഹം ജനിച്ചത്. 1978-ൽ ഇദ്ദേഹം സി.പി.ഐ.യിൽ അംഗമായി. എ.ഐ.വൈ.എഫ് സംസ്ഥാന പ്രസിഡന്റ്, സെക്രട്ടറി എന്നീ സ്ഥാനങ്ങൾ ഇദ്ദേഹം വഹിച്ചിട്ടുണ്ട്. "തൊഴിൽ അല്ലെങ്കിൽ ജയിൽ" എന്ന പ്രക്ഷോഭത്തിലുൾപ്പെടെ പല തവണ ഇദ്ദേഹം ജയിലിൽ പോയിട്ടുണ്ട്. 
## നിയമസഭയിൽ
1991 ൽ പുനലൂരിൽ മത്സരിച്ച് പുനലൂർ മധുവിനോട് പരാജയപെട്ടു
2006 ൽ ആണ് ആദ്യമായി നിയമസഭയിലേക്ക് തിരഞ്ഞെടുക്കപ്പെടുന്നത്. കൊല്ലം ജില്ലയിലെ ചടയമംഗലത്ത് നിന്നും സിറ്റിംങ്ങ് എം.എൽ.എ പ്രയാർ ഗോപാലകൃഷ്ണനെയാണ് പരാജയപ്പെടുത്തിയത്. 2011ലും 2016 ലും വിജയം ആവർത്തിച്ചു.

## കൃഷിമന്ത്രി
2006 ൽ ചടയമംഗലത്തു നിന്നും വിജയിച്ച ഇദ്ദേഹം വി.എസ്. അച്യുതാനന്ദൻ മന്ത്രിസഭയിൽ കൃഷി വകുപ്പിന്റെ ചുമതലയുള്ള മന്ത്രിയായി. കൃഷി വകുപ്പ് മന്ത്രി എന്ന നിലയിൽ ശ്രദ്ധേയമായ പ്രവർത്തനം കാഴ്ച് വച്ചു.

## ജില്ലാ സെക്രട്ടറി
2019 ൽ ഒട്ടേറെ തർക്കങ്ങൾക്കൊടുവിൽ സി.പി.ഐയുടെ കൊല്ലം ജില്ലാ സെക്രട്ടറിയായി തിരഞ്ഞെടുത്തു. 

## പുസ്തകങ്ങൾ
*സമരത്തണലിൽ : പ്രഭാത് ബുക്ക്സ് 
*മഹാഭാരത്തിലൂടെ : സങ്കീർത്തനം പബ്ലിക്കേഷൻസ് 

## അവലംബം

## പുറത്തെയ്ക്കുള്ള കണ്ണികൾ

വർഗ്ഗം:1954-ൽ ജനിച്ചവർ
വർഗ്ഗം:മേയ് 9-ന് ജനിച്ചവർ
വർഗ്ഗം:കേരളത്തിലെ സി.പി.ഐ. പ്രവർത്തകർ
വർഗ്ഗം:കേരളത്തിലെ കൃഷിവകുപ്പ് മന്ത്രിമാർ
വർഗ്ഗം:പന്ത്രണ്ടാം കേരള നിയമസഭയിലെ മന്ത്രിമാർ
വർഗ്ഗം:പതിമൂന്നാം കേരള നിയമസഭാംഗങ്ങൾ
വർഗ്ഗം:പതിനാലാം കേരളനിയമസഭാ അംഗങ്ങൾ
എം.ടി. രമേഷ്

**എം.ടി. രമേഷ്** (ജനനം: 1970, കോഴിക്കോട്) കേരളത്തിലെ ഒരു രാഷ്ട്രീയപ്രവർത്തകനാണ്. തുണ്ടിയിൽ കൃഷ്ണൻ ഗുരുക്കളാണ് ഇദ്ദേഹത്തിന്റെ അച്ഛൻ. 2004 ലോകസഭാ തിരഞ്ഞെടുപ്പിൽ ഇദ്ദേഹം കോഴിക്കോട് ലോകസഭാ മണ്ഡലത്തിൽ നിന്ന് മത്സരിച്ചുവെങ്കിലും പരാജയപ്പെട്ടു. 13% വോട്ടാണ് ഇദ്ദേഹത്തിന് ലഭിച്ചത്. ഇദ്ദേഹം നിലവിൽ കേരളത്തിൽ ബി.ജെ.പി. സംസ്ഥാന ജനറല് സെക്രട്ടറി ആണ്.

## അവലംബം

വർഗ്ഗം:കോഴിക്കോടിൽ നിന്നുമുള്ള രാഷ്ട്രീയപ്രവർത്തകർ
വർഗ്ഗം:1972-ൽ ജനിച്ചവർ
തേറമ്പിൽ രാമകൃഷ്ണൻ

മുൻ കേരള നിയമസഭ സ്പീക്കറും 1991 മുതൽ 2016 വരെ 25 വർഷം തൃശൂരിൽ നിന്ന് നിയമസഭാംഗവുമായിരുന്ന കേരളത്തിലെ മുതിർന്ന കോൺഗ്രസ് നേതാവാണ് 
അഡ്വ.**തേറമ്പിൽ രാമകൃഷ്ണൻ** (ജനനം:03 ജൂൺ 1941)

## ജീവിതരേഖ
തൃശൂർ ജില്ലയിലെ കുറ്റൂരിൽ മേലൂട്ട് കൃഷ്ണമേനോൻ്റെയും നാണിക്കുട്ടിയമ്മയുടേയും മകനായി 1941 ജൂൺ 03ന് ജനിച്ചു. ബി.എസ്.സി. ബി.എൽ ആണ് വിദ്യാഭ്യാസ യോഗ്യത. തൃശൂർ ശ്രീ കേരളവർമ്മ കോളേജ്, എറണാകുളം ലോ കോളേജ് എന്നിവിടങ്ങളിൽ വിദ്യാഭ്യാസം പൂർത്തീകരിച്ച തേറമ്പിൽ രാമകൃഷ്ണൻ ഒരു അഭിഭാഷകൻ കൂടിയാണ്

## രാഷ്ട്രീയ ജീവിതം
വിദ്യാർത്ഥി സംഘടനയിൽ പ്രവർത്തിച്ചാണ് പൊതുരംഗ പ്രവേശനം.

**പ്രധാന പദവികൾ**

* 1958-1959 , 1959-1960 സെക്രട്ടറി , ചെയർമാൻ ശ്രീ കേരളവർമ്മ കോളേജ് തൃശൂർ
* 1967-1969 ജില്ലാ സെക്രട്ടറി അവിഭക്ത കോൺഗ്രസ് പാർട്ടി 
* 1975-1984 എൻ.എസ്.എസ് ഡയറക്ടർ ബോർഡ് അംഗം
* 1978-1984 ജനറൽ സെക്രട്ടറി, നാഷണൽ ഡെമൊ. പാർട്ടി (എൻ.ഡി.പി)
* 1984-1986 ചെയർമാൻ, നാഷണൽ ഡെമൊ. പാർട്ടി  (എൻ.ഡി.പി)
* 1982, 1991, 1996, 2001, 2006, 2011 നിയമസഭാംഗം, തൃശൂർ
* 1995-1996, 2004-2006 സ്പീക്കർ, കേരള നിയമസഭ

** മറ്റ് പദവികൾ **

* 40 വർഷമായി കലാ-സാഹിത്യ-സാംസ്കാരിക സംഘടനകളിൽ അംഗമായി പ്രവർത്തിക്കുന്നു
* സെക്രട്ടറി, പബ്ലിക് & ജില്ലാ ലൈബ്രറി തൃശൂർ
* ജനറൽ സെക്രട്ടറി, കേരള ബാർ ഫെഡറേഷൻ
* കേരള കാർഷിക സർവകലാശാല, കോഴിക്കോട് യൂണിവേഴ്‌സിറ്റി സെനറ്റ് അംഗം
* നിയമോപദേശകൻ വിവിധ ധനകാര്യ സ്ഥാപനങ്ങളിലും, ബാങ്കുകളിലും
* പ്രസിഡൻറ്, തൃശൂർ പ്രിൻറിംഗ് & പബ്ലിഷിംഗ് സഹകരണ സൊസൈറ്റി (കൈരളി)

തേറമ്പിൽ രാമകൃഷ്ണൻ അഭിഭാഷകനും കേരളത്തിലെ ഒരു രാഷ്ട്രീയപ്രവർത്തകനുമാണ്. ഇദ്ദേഹം ഇൻഡ്യൻ നാഷണൽ കോൺഗ്രസ് അംഗമാണ്. കേരള നിയമസഭയിലേയ്ക്ക് ഇദ്ദേഹം 1982, 1991, 1996, 2001, 2006, 2011 എന്നീ വർഷങ്ങളിൽ തിരഞ്ഞെടുക്കപ്പെട്ടിട്ടുണ്ട്. ഇദ്ദേഹം മുൻ നിയമസഭാ സ്പീക്കറുമായിരുന്നു (1995–96, 2004–2006 എന്നീ കാലയളവുകളിൽ). കേരള പ്രദേശ് കോൺഗ്രസ് കമ്മിറ്റി എക്സിക്യൂട്ടീവിലും ഇദ്ദേഹം അംഗമാണ്.

## തിരഞ്ഞെടുപ്പുകൾ

## അവലംബം

വർഗ്ഗം:കേരള നിയമസഭയിലെ സ്പീക്കർമാർ
വർഗ്ഗം:ഏഴാം കേരള നിയമസഭാംഗങ്ങൾ
വർഗ്ഗം:ഒൻപതാം കേരള നിയമസഭാംഗങ്ങൾ
വർഗ്ഗം:പത്താം കേരള നിയമസഭാംഗങ്ങൾ
വർഗ്ഗം:പതിനൊന്നാം കേരള നിയമസഭാംഗങ്ങൾ
വർഗ്ഗം:പന്ത്രണ്ടാം കേരള നിയമസഭാംഗങ്ങൾ
വർഗ്ഗം:പതിമൂന്നാം കേരള നിയമസഭാംഗങ്ങൾ
വർഗ്ഗം:1941-ൽ ജനിച്ചവർ
സി.എം. സുന്ദരം

**സി.എം. സുന്ദരം** (1919–2008) 1982 മുതൽ 1987 വരെ കേരളത്തിലെ ഐക്യ ജനാധിപത്യ മുന്നണി സർക്കാരിൽ തദ്ദേശ സ്വയം ഭരണവകുപ്പ് മന്ത്രിയായിരുന്നു.

## രാഷ്ട്രീയ ജീവിതത്തിന്റെ ആരംഭം
സുന്ദരം സ്വാമി എന്നാണ് ഇദ്ദേഹം പൊതുവേ അറിയപ്പെട്ടിരുന്നത്. ബോംബെയിൽ ചേരിനിവാസികളെ സംഘടിപ്പിച്ചുകൊണ്ട് 1950-കളിലാണ് ഇദ്ദേഹം പൊതുപ്രവർത്തനത്തിൽ പ്രവേശിച്ചത്. ഗ്രേറ്റർ ബോംബെ ടെനന്റ്സ് യൂണിയൻ ഇദ്ദേഹമാണ് സ്ഥാപിച്ചത്. ഇദ്ദേഹം പിന്നീട് സോഷ്യലിസ്റ്റ് പ്രസ്ഥാനത്തിൽ ചേരുകയും ജയപ്രകാശ് നാരായൺ, അശോക് മേത്ത, മധു ദന്തവതേ മുതലായ നേതാക്കൾക്കൊപ്പം പ്രവർത്തി‌ക്കുകയും ചെയ്തു. മൊറാർജി ദേശായി മുഖ്യമന്ത്രിയായിരുന്നപ്പോൾ ചേരികൾ ഒഴിപ്പിക്കുന്നതിന്റെ ഭാഗമായി കത്തിച്ചപ്പോൾ ഇദ്ദേഹം ചേരി നിവാസികളെക്കൂട്ടി ബോംബെ മുനിസിപ്പൽ ഓഫീസിൽ കടന്നുകയറി. ഭരണകൂടത്തിന് ചെമ്പൂരിൽ ഇവർക്ക് പകരം ഭൂമിയും വീടുകളും നൽകേണ്ടിവന്നു.

## കേരള രാഷ്ട്രീയത്തിൽ
1955-ൽ ഇദ്ദേഹം കൽപ്പാത്തിയിലേയ്ക്ക് മടങ്ങുകയും ഇവിടത്തെ ആദിവാസികളെയും ചേരിനിവാസികളെയും സംഘടിപ്പിക്കുകയും ചെയ്തു. മലമ്പുഴ ഡാം പണിയുന്നതിനായി ആദിവാസികളെ കുടിയൊഴിപ്പിക്കുന്നതിനെതിരേ ഇദ്ദേഹം പോരാടുകയുണ്ടായി. സർക്കാർ ഈ ആദിവാസികളെ പുനരധിവസിപ്പിക്കുകയുണ്ടായി.

1977-ൽ പ്രജാ സോഷ്യലിസ്റ്റ് പാർട്ടിയെ പ്രതിനിധീകരിച്ചാണ് പാലക്കാട് നിയമസഭാമണ്ഡലത്തിൽ നിന്ന് ഇദ്ദേഹം ആദ്യമായി നിയമസഭയിലേയ്ക്ക് തിരഞ്ഞെടുക്കപ്പെട്ടത്. ഇദ്ദേഹം അഞ്ചു തവണ പാലക്കാട് നിയോജകമണ്ഡലത്തിൽ നിന്ന് തിരഞ്ഞെടുക്കപ്പെട്ടിട്ടുണ്ട്. 1990-ൽ ഇദ്ദേഹം കോൺഗ്രസ്സിൽ ചേർന്നു.

## അവലംബം
*ദി.ഹിന്ദു 
*ദി ഇൻഡ്യൻ 

വർഗ്ഗം:അഞ്ചാം കേരള നിയമസഭാംഗങ്ങൾ
വർഗ്ഗം:ആറാം കേരള നിയമസഭയിലെ മന്ത്രിമാർ
വർഗ്ഗം:ഏഴാം കേരള നിയമസഭയിലെ മന്ത്രിമാർ
വർഗ്ഗം:എട്ടാം കേരള നിയമസഭാംഗങ്ങൾ
വർഗ്ഗം:ഒൻപതാം കേരള നിയമസഭാംഗങ്ങൾ
വർഗ്ഗം:കേരളത്തിലെ ഇന്ത്യൻ നാഷണൽ കോൺഗ്രസ് പ്രവർത്തകർ
വർഗ്ഗം:കേരളത്തിലെ പ്രജാ സോഷ്യലിസ്റ്റ് പാർട്ടി പ്രവർത്തകർ
വർഗ്ഗം:കേരളത്തിലെ തദ്ദേ​ശ സ്വയംഭരണം വകുപ്പ് മന്ത്രിമാർ
സംഭാരം

ലഘുചിത്രം|സംഭാരം
**ചേരുവകൾ** : തൈരു  - 4 ഗ്ലാസ്‌  (നല്ല  പുളിയുണ്ടെങ്കിൽ  ആവശ്യത്തിനു തണുത്ത  വെള്ളം ചേർക്കണം)

നാടൻ പച്ചമുളക്  -   4 എണ്ണം 

ഇഞ്ചി  - 3/4 ഇഞ്ച് നീളത്തിൽ  - ഒരു കഷണം 

നാരകത്തിന്റെ ഇല - ഒന്ന് 

കറിവേപ്പില  - 1 കതിർപ്പ് 

ഉപ്പ്  -  ആവശ്യത്തിന് 

**തയ്യാറാക്കുന്ന വിധം** :-

പച്ചമുളക്,  ഇഞ്ചി, കറിവേപ്പില, നാരകത്തിന്റെ ഇല  ഇവയെല്ലാം ചതച്ചെടുക്കുക.  അതും ആവശ്യത്തിനു ഉപ്പും ചേർത്ത് മോരിൽ ചേർത്തിളക്കുക.  ഉപ്പോ  എരിവോ കൂടിപ്പോയിട്ടുന്ടെങ്കിൽ  ആവശ്യത്തിനു  മോരോ  തണുത്ത വെള്ളമോ ചേർക്കുക.
## ചിത്രശാല

Sambaram distribution during Thrissur Pooram 2013 7163.JPG|സംഭാര വിതരണം
Soda Sambharam.jpg|സോഡാ സംഭാരം


## ഇതും കാണുക
* മോര്
* ലസ്സി
* ഇന്ത്യയിലെ പാനീയങ്ങളുടെ പട്ടിക

വർഗ്ഗം:പാനീയങ്ങൾ
ലൈഫ് ഓക്കേ

സ്റ്റാർ ഇന്ത്യ നെറ്റ്വർക്കിന്റെ ഭാഗമായ ഒരു ഹിന്ദി ടെലിവിഷൻ ചാനലാണ് **ലൈഫ് ഓക്കേ(Life OK)**.ഡിസംബർ 18നാണ് ഈ ചാനൽ ആദ്യമായി സമ്പ്രേക്ഷണം ആരംഭിച്ചത്.  സ്റ്റാർ ഗ്രൂപ്പിന്റെ മറ്റൊരു വിനോദ ചാനലായ സ്റ്റാർ വണ്ണിനു പകരമായാണ് ഈ ചാനൽ കൊണ്ടുവന്നത്. 2011 ഡിസംബർ 18ഓടെ തന്നെ സ്റ്റാർ വൺ പ്രക്ഷേപണം അവസാനിപ്പിച്ചു   

2012 മാർച്ച് 1 ന് യു.എസ്.എ യിലും ലൈഫ് ഓക്കേ സമ്പ്രേക്ഷണം തുടങ്ങി.  

## പരിപാടികൾ

ലൈഫ് ഓക്കെയിൽ സമ്പ്രേക്ഷണം ചെയ്യുന്ന പ്രധാന പരിപാടികൾ അല്ലെങ്കിൽ പരമ്പരകൾ ഇവയാണ്:

* *ഡ്രീം ഗേൾ - ഏക്‌ ലട്കി ദീവാനി സി*
* *മേരെ രംഗ് മേം റങ്ങ്നെ വാലി* 
* *കലാശ് - ഏക്‌ വിശ്വാസ്*
* *പിയ രണ്ങ്ക്രീസ് *
* *മഹാ ക്കുംഭ്: ഏക്‌ രഹസ്യ, ഏക്‌ കഹാനി *
* *സാവധാൻ ഇന്ത്യ - India Fights Back*
* *SuperCops vs Supervillains*
* *കോമഡി ക്ലാസ്സസ്*

## അവലംബം

## പുറത്തേക്കുള്ള കണ്ണികൾ
*Life OK Live TV 
*Life OK India
*Life OK Middle East
*Life OK UK 
*Life OK USA
*Star Player
പി.എം. സയീദ്

**പി.എം. സയീദ്** (1941 മേയ് 10–2005 ഡിസംബർ 18) മലയാളിയായ ഒരു രാഷ്ട്രീയപ്രവർത്തകനായിരുന്നു. ഇദ്ദേഹം ഇൻഡ്യൻ നാഷണൽ കോൺഗ്രസിലെ അംഗമായിരുന്നു. ഇദ്ദേഹം പത്തു തവണ ലോകസഭയിലേയ്ക്ക് തിരഞ്ഞെടുക്കപ്പെട്ടിട്ടുണ്ട്. ലക്ഷദ്വീപ് ലോകസഭാ മണ്ഡലത്തെയാണ് ഇദ്ദേഹം പ്രതിനിധീകരിച്ചിരുന്നത്.

## ആദ്യകാലജീവിതം
ലക്ഷദ്വീപുകളിലെ ആന്ത്രോത്ത് ദ്വീപിലാണ് ഇദ്ദേഹം ജനിച്ചത്. മാംഗളൂർ ഗവണ്മെന്റ് ആർട്ട്സ് കോളേജ്, സിദ്ധാർത്ഥ കോളേജ് ഓഫ് ലോ മുംബൈ എന്നിവിടങ്ങളിലാണ് ഇദ്ദേഹം വിദ്യാഭ്യാസം നടത്തിയത്.

## രാഷ്ട്രീയജീവിതം
1967-ൽ തന്റെ ഇരുപത്താറാം വയസ്സിലാണ് ഇദ്ദേഹം ആദ്യമായി ലോകസഭയിലേയ്ക്ക് തിരഞ്ഞെടുക്കപ്പെടുന്നത്. ഉരുക്ക്, കൽക്കരി, ഖനി എന്നീ വകുപ്പുകളായിരുന്നു ഇദ്ദേഹം 1979–1980 സമയത്ത് മന്ത്രിയായിരുന്നപ്പോൾ ലഭിച്ചത്. 1993–1995-ൽ ഇദ്ദേഹം ആഭ്യന്തര മന്ത്രിയായിരുന്നു. ഉരുക്ക്, ഇൻഫർമേഷൻ ആൻഡ് ബ്രോഡ്കാസ്റ്റിംഗ് എന്നീ വകുപ്പുകൾ ഇദ്ദേഹം 1995–1996 കാലത്ത് കൈകാര്യം ചെയ്തു, 1998–2004 സമയത്ത് ഇദ്ദേഹം ലോകസഭയുടെ ഉപാദ്ധ്യക്ഷനായിരുന്നു. ഇദ്ദേഹം കോൺഗ്രസ് വർക്കിംഗ് കമ്മിറ്റിയിലും അംഗമായിരുന്നു.

1967 മുതൽ 2004 വരെ തുടർച്ചയായി പത്ത് തിരഞ്ഞെ‌ടുപ്പുകളാണ് ഇദ്ദേഹം ജയിച്ചത്. പിന്നീട് ഇദ്ദേഹം ഡൽഹിയുടെ രാജ്യസഭാ പ്രതിനിധിയായി. ഊർജ്ജമന്ത്രിയായിരിക്കുമ്പോഴാണ് 2005 ഡിസംബർ 18-ന് ഇദ്ദേഹം മരണമടഞ്ഞത്. 64 വയസ്സായിരുന്നു.

ഇദ്ദേഹത്തിന്റെ മകനായ മുഹമ്മദ് ഹംദുള്ള സയീദ് 2009 മേയ് 16-ന് ലോകസഭയിലേയ്ക്ക് തിരഞ്ഞെടുക്കപ്പെടുകയുണ്ടായി. ഇദ്ദേഹത്തിന് ഇരുപത്താറ് വയസ്സായിരുന്നു.

## അവലംബം

## പുറത്തേയ്ക്കുള്ള കണ്ണികൾ
*കാബിനറ്റ് കൺഡോൾസ് ഡെത്ത് ഓഫ് പി.എം. സയീദ്. ദി ടൈംസ് ഓഫ് ഇൻഡ്യ.
*പി.എം. സയീദ് ഡൈസ് ഓഫ് കാർഡിയാക് അറസ്റ്റ് ഇൻ സിയോൾl

വർഗ്ഗം:1941-ൽ ജനിച്ചവർ
വർഗ്ഗം:2005-ൽ മരിച്ചവർ
വർഗ്ഗം:മേയ് 10-ന് ജനിച്ചവർ
വർഗ്ഗം:ഡിസംബർ 18-ന് മരിച്ചവർ
വർഗ്ഗം:ലക്ഷദ്വീപിൽ നിന്നുള്ള ഇന്ത്യൻ നാഷണൽ കോൺഗ്രസ് പ്രവർത്തകർ‎
വർഗ്ഗം:ഒൻപതാം ലോക്‌സഭയിലെ അംഗങ്ങൾ
വർഗ്ഗം:നാലാം ലോക്‌സഭയിലെ അംഗങ്ങൾ
വർഗ്ഗം:അഞ്ചാം ലോക്‌സഭയിലെ അംഗങ്ങൾ
വർഗ്ഗം:ആറാം ലോക്‌സഭയിലെ അംഗങ്ങൾ
വർഗ്ഗം:ഏഴാം ലോക്‌സഭയിലെ അംഗങ്ങൾ
വർഗ്ഗം:എട്ടാം ലോക്‌സഭയിലെ അംഗങ്ങൾ
വർഗ്ഗം:പതിനൊന്നാം ലോക്‌സഭയിലെ അംഗങ്ങൾ
വർഗ്ഗം:പന്ത്രണ്ടാം ലോക്‌സഭയിലെ അംഗങ്ങൾ
ഹൈഡ്രോബ്രോമിക് അമ്ലം

ഹൈഡ്രജൻ ബ്രോമൈഡിന്റെ ജലീയ ലായനിയാണ് ഹൈഡ്രോബ്രോമിൿ അമ്ലം. ഇത് ഹൈഡ്രോക്ലോറിക് അമ്ലത്തേക്കാൾ ശക്തിയേറിയ ധാതു അമ്ലമാണ്. പക്ഷേ ഇതിന് ഹൈഡ്രയോഡിക് അമ്ലത്തോളം ശക്തിയില്ല.

ഹൈഡ്രോബ്രോമിൿ അമ്ലം പരീക്ഷണശാലകളിൽ ബ്രോമിനെ, സൾഫർ ഡയോക്സൈഡ്, ജലം എന്നിവയുമായോ, ഫോസ്ഫറസ്, ജലം എന്നിവയുമായോ പ്രവർത്തിപ്പിച്ചാണ് നിർമ്മിക്കുന്നത്. 

:Br2 + SO2 + 2 H2O → H2SO4 + 2 HBr

:5 Br2 + 2 P + 8 H2O → 2 H3PO4 + 10 HBr

വിഭാഗം:അമ്ലങ്ങൾ
ഹൈഡ്രയോഡിക് അമ്ലം

ഹൈഡ്രജൻ അയോഡൈഡിന്റെ ജലീയ ലായനിയാണ് ഹൈഡ്രയോഡിക് അമ്ലം അഥവാ **ഹൈഡ്രോഅയോഡിക് അമ്ലം**. ഇത് ഹൈഡ്രോക്ലോറിക് അമ്ലത്തേക്കാളും, ഹൈഡ്രോബ്രോമിൿ അമ്ലത്തേക്കാളും ശക്തിയേറിയ ഒരു ധാതു അമ്ലമാണ്.

അയോഡിനെ, ഫോസ്ഫറസ്, ജലം എന്നിവയുമായി പ്രവർത്തിപ്പിച്ചാണ് ഹൈഡ്രോഅയോഡിക് അമ്ലം പരീക്ഷണശാലകളിൽ നിർമ്മിക്കുന്നത്.

:3 I2 + 2 P + 6 H2O → 2 H3PO3 + 6 HI

വിഭാഗം:അമ്ലങ്ങൾ
പി.ജെ. സെബാസ്റ്റ്യൻ

**പി.ജെ. സെബാസ്റ്റ്യൻ** (ജനനം: 1898 -  മരണം: ?)ഇൻഡ്യൻ സ്വാതന്ത്ര്യസമരത്തിൽ പങ്കാളിയായിരുന്ന കേരളീയനാണ്. ഇദ്ദേഹം ചങ്ങനാശ്ശേരിയിലാണ് ജനിച്ചത്. കുറിച്ചി നിയോജകമണ്ഡലത്തിൽ നിന്ന് ഇദ്ദേഹം സംസ്ഥാന നിയമസഭയിലേയ്ക്ക് തിരഞ്ഞെടുക്കപ്പെട്ടിട്ടുണ്ട്.

## ജീവിതരേഖ
ഇരുപത്തൊൻപതാം വയസ്സിൽ ചങ്ങനാശ്ശേരി മുനിസിപ്പൽ കൗൺസിൽ ചെയർമാനായതോടെയാണ് ഇദ്ദേഹം രാഷ്ട്രീയത്തിൽ ശ്രദ്ധയാകർഷിച്ചത്. 1930-കളിൽ ഉത്തരവാദിത്ത ഭരണത്തിനായുള്ള പ്രക്ഷോഭത്തിലും ജനപ്രാതിനിദ്ധ്യം കൂടുതൽ പങ്കാളിത്തസ്വഭാവത്തോടെയാക്കാനും സർക്കാരുദ്യോഗങ്ങൾ എല്ലാ ജനവിഭാഗങ്ങൾക്കും പ്രാപ്യമാക്കാനുമുള്ള സമരങ്ങളിലും ഇദ്ദേഹം പങ്കാളിയായിരുന്നു.

പബ്ലിക് സർവ്വീസ് കമ്മീഷണർ, പഞ്ചായത്ത് ഡയറക്ടർ, പ്രൈമറി സ്കൂൾ അദ്ധ്യാപക അസോസിയേഷന്റെ പ്രസിഡന്റ് എന്നീ നിലകളിൽ ഇദ്ദേഹം പ്രവർത്തിച്ചിട്ടുണ്ട്.

1954-ൽ ഇദ്ദേഹം സംസ്ഥാന നിയമസഭയിലേയ്ക്ക് കുറിച്ചി നിയോജകമണ്ഡലത്തിൽ നിന്ന് തിരഞ്ഞെടുക്കപ്പെട്ടിരുന്നു. ഇ.എം.എസ്. ഭരണകൂടത്തിനെതിരായുള്ള വിമോചനസമരത്തിന്റെ നേതാക്കളിലൊരാളായിരുന്നു ഇദ്ദേഹം.

## ഓർമക്കുറിപ്പുകൾ
* എന്റെ ജീവിതം എന്ന ഗ്രന്ഥം ഇദ്ദേഹത്തിന്റെ മരണശേഷം 1972-ലാണ് പ്രസിദ്ധീകരിക്കപ്പെട്ടത്. ഈ പുസ്തകത്തിൽ നിന്നുള്ള വരുമാനം ചങ്ങനാശ്ശേരിയിലെ സൊസൈറ്റി ഓഫ് വിൻസന്റ് ഡെ പോൾ സെൻട്രൽ കൗൺസിലിനാണ് ലഭിച്ചത്.

## അവലംബം

വർഗ്ഗം:1898-ൽ ജനിച്ചവർ
സി.ഒ. പൗലോസ്

ലഘുചിത്രം|സി.ഒ. പൗലോസ്
കേരളത്തിൽ നിന്നുള്ള മുൻ രാജ്യസഭാംഗമാണ് **സി.ഒ. പൗലോസ്** (12 ഏപ്രിൽ 1937 - 12 മാർച്ച് 2013). സിപിഐ എം മുൻ സംസ്ഥാന കമ്മിറ്റി അംഗവും സിഐടിയു അഖിലേന്ത്യാ ജനറൽ കൗൺസിൽ അംഗവുമായിരുന്നു.
## ജീവിതരേഖ
ചാലിശ്ശേരി ഔസപ്പിന്റെയും മറിയയുടെയും മകനാണ്. കോഴിക്കോട് ടിടിസി പഠനം പൂർത്തിയാക്കി. കയ്പമംഗലം സ്കൂളിൽ അധ്യാപകനായെങ്കിലും അധികംവൈകാതെ ജോലി ഉപേക്ഷിച്ച് അവിഭക്ത കമ്മ്യൂണിസ്റ്റ് പാർടിയിൽ അംഗമായി. 1964ൽ കമ്മ്യൂണിസ്റ്റ് പാർടിയുടെ പിളർപ്പിനുശേഷം സി.പി.ഐ.എമ്മിൽ പ്രവർത്തിച്ചു. 1970ൽ സിഐടിയു രൂപീകരിച്ചപ്പോൾ അദ്ദേഹം ജില്ലാ ജോയിന്റ് സെക്രട്ടറിയായി. 1985 മുതൽ 2012 വരെ സിപിഐ എം സംസ്ഥാന കമ്മിറ്റി അംഗമായിരുന്നു. 

ചെത്ത്തൊഴിലാളിയൂണിയൻ രൂപീകരിക്കുന്നതിലും തൊഴിലാളികളെ സംഘടിപ്പിക്കുന്നതിലും മുഖ്യപങ്കുവഹിച്ച പൗലോസ് പിന്നീട് സിഐടിയു ജില്ലാ സെക്രട്ടറിയും സിപിഐ എം ജില്ലാ സെക്രട്ടറിയറ്റംഗവുമായി. തൃശൂർ ജില്ലാ കൗൺസിലിന്റെ  ആദ്യ പ്രസിഡന്റായി ചുമതല വഹിച്ചു. 7-4-1998 മുതൽ  21-4-2003 വരെ രാജ്യസഭാംഗമായി പ്രവർത്തിച്ചു.

## രാജ്യസഭാംഗത്വം

* 1998-2003 : സി.പി.ഐ.എം., എൽ.ഡി.എഫ്.

## തിരഞ്ഞെടുപ്പുകൾ

## അവലംബം


വർഗ്ഗം:കേരളീയരായ രാജ്യസഭാംഗങ്ങൾ
വർഗ്ഗം:കേരളത്തിലെ സി.പി.ഐ.എം. പ്രവർത്തകർ
വർഗ്ഗം:സി.ഐ.ടി.യു. നേതാക്കൾ
വർഗ്ഗം:രാജ്യസഭാംഗങ്ങൾ
സ്നേഹദീപം

1962-ൽ പുറത്തിറങ്ങിയ മലയാള ചലച്ചിത്രമാണ് **സ്നേഹദീപം**.  ഈ ചിത്രം സവിധാനം ചെയ്തു വിതരണത്തിനെത്തിച്ചത് പി. സുബ്രമണ്യമാണ്.  ഇതിന്റെ കഥയും  തിരക്കഥയും സംഭാഷണവും പ്രശസ്ത കഥാകാരനായ മുട്ടത്തുവർക്കിയുടേതാണ്. 
## താരനിര

## ഗാനങ്ങൾ
*വരികൾ:പി ഭാസ്കരൻ
*ഈണം:  എം.ബി. ശ്രീനിവാസൻ

## അവലംബം

വർഗ്ഗം:1962-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:പി. സുബ്രഹ്മണ്യം സം‌വിധാനം ചെയ്ത ചലച്ചിത്രങ്ങൾ
വർഗ്ഗം:പി. സുബ്രഹ്മണ്യം നിർമ്മിച്ച ചലച്ചിത്രങ്ങൾ
വർഗ്ഗം:തിക്കുറിശ്ശി
വർഗ്ഗം:എം ബി ശ്രീനിവാസൻ സംഗീതം പകർന്ന ചലച്ചിത്രങ്ങൾ
വർഗ്ഗം:ഭാസ്കരൻ- എം.ബി.എസ് ഗാനങ്ങൾ
വർഗ്ഗം:പി ഭാസ്കരന്റെ ഗാനങ്ങൾവർഗ്ഗം:എൻ.എസ് മണി കാമറ ചലിപ്പിച്ച ചിത്രങ്ങാൾ
വർഗ്ഗം:കെ.ഡി. ജോർജ്ജ് ചിത്രസംയോജനം ചെയ്ത ചലച്ചിത്രങ്ങൾ
വർഗ്ഗം:മുട്ടത്തുവർക്കി തിരക്കഥ എഴുതിയ ചലച്ചിത്രങ്ങൾ
മുഹമ്മദ് ഹംദുള്ള സയീദ്

**മുഹമ്മദ് ഹംദുള്ള സയീദ്** (1982 ഏപ്രിൽ 11, മൈസൂർ) മലയാളിയായ ഒരു രാഷ്ട്രീയപ്രവർത്തകനാണ്. ഇദ്ദേഹം ഇൻഡ്യൻ നാഷണൽ കോൺഗ്രസ് അംഗമാണ്. 2009-ൽ പതിനഞ്ചാം ലോകസഭയിലേയ്ക്ക് ഇദ്ദേഹം ലക്ഷദ്വീപിൽ നിന്ന് തിരഞ്ഞെടുക്കപ്പെടുകയുണ്ടായി.

## ജീവിതരേഖ
പി.എം.സയീദ്, റഹ്മത്ത് സയീദ് എന്നിവരാണ് ഇദ്ദേഹത്തിന്റെ മാതാപിതാക്കൾ. ഇദ്ദേഹം 2009-ൽ 26-ആം വയസ്സിൽ പാർലമെന്റിലേയ്ക്ക് തിരഞ്ഞെടുക്കപ്പെടുകയുണ്ടായി. പതിനഞ്ചാം ലോകസഭയിലെ ഏറ്റവും പ്രായം കുറഞ്ഞ എം.പി. ഇദ്ദേഹമാണ്.

## അവലംബം

വർഗ്ഗം:1982-ൽ ജനിച്ചവർ
കക്കോഡിലിൿ അമ്ലം

ഒരു ഓർഗാനോആഴ്സനിൿ അമ്ലമാണ് **കക്കോഡിലിൿ ആസിഡ്** അഥവാ **ഡൈമീതൈൽ ആഴ്സനിൿ ആസിഡ്**. (CH3)2AsO2H എന്നാണ് ഇതിന്റെ രാസവാക്യം.

വർഗ്ഗം:രാസസം‌യുക്തങ്ങൾ
വർഗ്ഗം:അമ്ലങ്ങൾ
കരയത്തുംചാൽ

കണ്ണൂർ ജില്ലയിലെ മലയോര ഗ്രാമങ്ങളായ ചെമ്പന്തോട്ടിക്കും ചെമ്പേരിക്കും ഇടയിൽ സ്ഥിതിചെയ്യുന്ന ഒരു ചെറിയ ഗ്രാമമാണ്‌ **കരയത്തുംചാൽ**. ഇവിടെ എത്തിച്ചേരാൻ തളിപ്പറമ്പിൽ നിന്നു 25 കിലോമീറ്റർ യാത്രചെയ്യണം. ഈ ഗ്രാമത്തിൽ 2000 വർഷങ്ങളായി ജനവാസം ഉള്ളതായി ചരിത്രമുണ്ട്. ഇതിനു തെളിവായി പുരാതന ഗുഹകളും നന്നങ്ങടികളും ഇവിടെ കണ്ടെത്തിയിട്ടുണ്ട്.

1940 കളിൽ കോട്ടയത്തുനിന്നും ക്രിസ്ത്യാനികളുടെ കുടിയേറ്റം മുതലാണ് ഇവിടെ വികസനത്തിന്റെ വെളിച്ചം വീശിത്തുടങ്ങിയത്. കൂടുതൽ ക്രിസ്തുമതവിശ്വാസികൾ ആണെങ്കിലും ഹിന്ദു, മുസ്ലിം ജനവിഭാഗങ്ങളും ഇവിടെ ധാരാളമുണ്ട്. 10 കിലോമീറ്റർ അകലെയുള്ള ശ്രീകണ്ഠാപുരമാണ് ഏറ്റവും അടുത്ത പട്ടണം.
ഭൂരിഭാഗം ജനങ്ങളും കൃഷിയെ ആശ്രയിച്ചു ജീവിക്കുന്നവരാണ്. റബ്ബറാണ് പ്രധാനമയും കൃഷി ചെയ്യുന്നത്. 
കരയത്തുംച്ചാൽ ഗവ. യു പി സ്കൂൾ ആണ് ഏക വിദ്യാലയം.
സർബത്ത്

ലഘുചിത്രം|കശകശ ചേർത്ത സർബത്ത്.

**സർബത്ത്** (Arabic: شربات *sharbat*; Persian/Urdu: شربت *sharbat*; Hindi: शर्बत; Turkish: *şerbet*; Azerbaijani: *şərbət*) എന്നത് ഒരു തെക്ക് പടിഞ്ഞാറൻ ഏഷ്യൻ പാനീയം ആണ്. സാധാരണയായി പഴങ്ങളിൽ നിന്നോ പൂവിതളുകളിൽ നിന്നോ ആണ് ഇത് നിർമ്മിക്കപ്പെടുന്നത്. ഇറാൻ, തുർക്കി, ബോസ്നിയ, അറബ് ലോകം, അഫ്ഗാനിസ്ഥാൻ, പാകിസ്ഥാൻ, ശ്രീലങ്ക, ബംഗ്ലാദേശ്, ഇന്ത്യ എന്നിവിടങ്ങളിലെ വീടുകളിൽ ഷർബത്ത് സാധാരണമാണ്. കൂടാതെ റമദാൻ മാസത്തിൽ ദൈനംദിന നോമ്പ് തുറക്കുമ്പോൾ മുസ്ലീങ്ങൾ വ്യാപകമായി ഉപയോഗിക്കുന്നു.

കേരളത്തിൽ സാധാരണയായി തയ്യാറാക്കി വരുന്ന സർബത്ത്‌ നിർമ്മിക്കുന്നത് ഒരു വലിയ ഗ്ലാസ് തണുത്ത വെള്ളത്തിൽ ഒരു ചെറുനാരങ്ങയുടെ പകുതിയുടെ നീര് പിഴിഞ്ഞ്  ആവശ്യത്തിനു പഞ്ചസാരയോ നന്നാരി നീരോ ചേർത്തിളക്കിയാണ്. ഒരു നാരകത്തിന്റെ ചെറിയ ഇല ചതച്ചിട്ടാൽ രുചിയും മണവും കൂടും. വെള്ളത്തിന്‌ നല്ല തണുപ്പ് വേണമെങ്കിൽ രണ്ടോ മൂന്നോ ഐസ് കഷണങ്ങൾ ഇടുക.

## ഇതും കാണുക

* കുലുക്കി സർബത്ത്

## അവലംബം

വർഗ്ഗം:പാനീയങ്ങൾ
മെഗാലേനിയ

ഉടുമ്പ് കുടുംബത്തിൽ പെട്ട മൺ മറഞ്ഞു പോയ ഒരു വലിയ പല്ലി ആണ് **മെഗാലേനിയ**. ഓസ്ട്രേലിയയിൽ പ്ലീസ്റ്റോസീൻ കാലഘട്ടത്തിൽ ഉണ്ടായിരുന്ന വലിയ മൃഗങ്ങളുടെ കൂട്ടത്തിൽ പെട്ട ഒന്നായിരുന്നു ഇവ. 40,000 വർഷങ്ങൾക്ക് മുൻപാണ്‌ ഇവയ്ക്ക് വംശനാശം സംഭവിച്ചത്.

## അവലംബം

വർഗ്ഗം:പുരാതനജീവികൾ
വർഗ്ഗം:ഉരഗങ്ങൾ
വർഗ്ഗം:ഉടുമ്പുകൾ
ശ്രീരാമ പട്ടാഭിഷേകം

1962-ൽ പുറത്തിറങ്ങിയ മലയാള ചലച്ചിത്രമാണ് **ശ്രീരാമ പട്ടഭിഷേകം**.  നീല പ്രൊഡക്ഷനുവേണ്ടി മെരിലാഡ് സ്റ്റുഡിയോയിൽ വച്ച് പി. സുബ്രമണ്യമാണ് ഈ ചിത്രം നിർമിച്ചത്.  ഈ പുരാണ കഥയുടെ സംഭാഷണം നാഗവള്ളി ആർ.എസ്. കുറുപ്പും ഗാനങ്ങൾ തിരുനൈനാർകുറിച്ചുമാണ് എഴുതിയത്.  സുബ്രമണ്യത്തിന്റെ മേൽനോട്ടത്തിൽ ഈ ചിത്രത്തിന്റെ സംവിധാനം ക്യാമറായുടെ മേൽനോട്ടം വഹിക്കുന്ന ജി.കെ. രാമുവാണ് നിർവഹിച്ചത്.  ഈ ചിത്രം 1962 സെപ്റ്റംബർ 09 നു പുറത്തിറങ്ങി.
## അഭിനേതാക്കൾ
പ്രേംനസീർ - ശ്രീരാമൻതിക്കുറിശ്ശി സുകുമാരൻ നായർ - ദശരഥൻകൊട്ടാരക്കര ശ്രീധരൻ നായർ - രാവണൻടി.കെ. ബാലചന്ദ്രൻ - ഭരതൻജി.കെ. പിള്ള - വിശ്വാമിത്രൻപ്രേംനവാസ് - ലക്ഷ്മണൻവാസന്തി - സീത/അഹല്യശാന്തിമിസ് കുമാരി - കൈകേയികവിയൂർ പൊന്നമ്മ - മണ്ഡോദരികെ. അന്നമ്മ
## പിന്നണിഗായകർ
എ.പി. കോമളജിക്കികെ.ജെ. യേശുദാസ്കമുകറ പുരുഷോത്തമൻപി. ലീലപി. സുശീലപി.ബി. ശ്രീനിവാസ്എസ്. ജാനകിവൈദേഹി
## അവലംബം

വർഗ്ഗം:1962-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:പി. സുബ്രഹ്മണ്യം സം‌വിധാനം ചെയ്ത ചലച്ചിത്രങ്ങൾ
വർഗ്ഗം:പ്രേം നസീർ അഭിനയിച്ച മലയാളചലച്ചിത്രങ്ങൾ
വർഗ്ഗം:തിക്കുറിശ്ശി അഭിനയിച്ച മലയാളചലച്ചിത്രങ്ങൾ
വർഗ്ഗം:ബ്രദർ ലക്ഷ്മണൻ സംഗീതം നൽകിയ ഗാനങ്ങൾ
വർഗ്ഗം:പി. സുബ്രഹ്മണ്യം നിർമ്മിച്ച ചലച്ചിത്രങ്ങൾ
വർഗ്ഗം:എൻ. ഗോപാലകൃഷ്ണൻ ചിത്രസംയോജനം ചെയ്ത ചലച്ചിത്രങ്ങൾവർഗ്ഗം:
വർഗ്ഗം:ജി. കെ രാമു ഛായാഗ്രഹണം ചെയ്ത് സംവിധാനം ചെയ്ത ചലച്ചിത്രങ്ങൾ
വർഗ്ഗം:കവിയൂർ പൊന്നമ്മ അഭിനയിച്ച ചലച്ചിത്രങ്ങൾ
പാൽക്കാറ്റാടി

പശ്ചിമഘട്ടത്തിൽ കാണപ്പെടുന്ന ഒരു വള്ളിച്ചെടിയാണ് **പാൽക്കാറ്റാടി**. . വേര് ഔഷധമായി ഉപയോഗിക്കുന്നു.

## അവലംബം

## പുറത്തേക്കുള്ള കണ്ണികൾ
* കാണുന്ന ഇടങ്ങൾ 
*http://discover.odai.yale.edu/ydc/Record/3046902

വർഗ്ഗം:ഔഷധസസ്യങ്ങൾ
വർഗ്ഗം:വള്ളിച്ചെടികൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:കേരളത്തിലെ സസ്യജാലം
പി.സി. തോമസ് പന്നിവേലിൽ

കോട്ടയം ജില്ലയിലെ കടുത്തുരുത്തി നിയോജകമണ്ഡലത്തെ കേരള നിയമസഭയിൽ രണ്ടുതവണ പ്രതിനിധീകരിച്ച രാഷ്ട്രീയപ്രവർത്തകനായിരുന്നു **പി.സി. തോമസ്** (1938 ഫെബ്രുവരി 26 &ndash; 2009 മേയ് 27).

## ജീവിതരേഖ
ചാക്കോ, മറിയാമ്മ എന്നിവരായിരുന്നു ഇദ്ദേഹത്തിന്റെ മാതാപിതാക്കൾ. ഭാര്യയുടെ പേര് ആൻസി എന്നാണ്. ഇവർക്ക് രണ്ട് ആൺകുട്ടികളും ഒരു പെൺകുട്ടിയുമാണു‌ള്ളത്.കടുത്തുരുത്തി സെന്റ് മൈക്കിൾസ് കോളേജിൽ അദ്ധ്യാപകനും ഹെഡ്‌മാസ്റ്ററുമായി ഇദ്ദേഹം ജോലി ചെയ്തിട്ടുണ്ട്.

ഏഴാമതും എട്ടാമതും കേരള നിയമസഭകളിലേയ്ക്ക് കടുത്തുരുത്തിയിൽ നിന്ന്  ഇദ്ദേഹം തിരഞ്ഞെടുക്കപ്പെട്ടിട്ടുണ്ട്. 1987-89 കാലഘട്ടത്തിൽ ഇദ്ദേഹം പെറ്റീഷൻസ് കമ്മിറ്റി ചെയർമാനായിരുന്നു. കടുത്തുരുത്തി പഞ്ചായത്ത് പ്രസിഡന്റ്, കടുത്തുരുത്തി ബ്ലോക്ക് ഡെവലപ്മെന്റ് കമ്മിറ്റി ചെയർമാൻ എന്നീ നിലകളിലും ഇദ്ദേഹം സേവനമനുഷ്ടിച്ചിട്ടുണ്ട്.

## അവലംബം

വർഗ്ഗം:1938-ൽ ജനിച്ചവർ
വർഗ്ഗം:2009-ൽ മരിച്ചവർ
വർഗ്ഗം:ഫെബ്രുവരി 26-ന് ജനിച്ചവർ
വർഗ്ഗം:മേയ് 27-ന് മരിച്ചവർ
വർഗ്ഗം:എട്ടാം കേരള നിയമസഭാംഗങ്ങൾ
വർഗ്ഗം:ഏഴാം കേരള നിയമസഭാംഗങ്ങൾ
രാജാജി മാത്യു തോമസ്

കേരളത്തിൽ നിന്നുള്ള കമ്മ്യൂണിസ്റ്റ് പാർട്ടി പ്രവർത്തകനും മുൻ നിയമസഭാംഗവും പത്രപ്രവർത്തകനും ആണ് **രാജാജി മാത്യു തോമസ്** (ജനനം: 1954 മേയ് 12). ഇദ്ദേഹം സി.പി.ഐ.യിൽ അംഗമാണ്. 2006-ൽ ഇദ്ദേഹം ഒല്ലൂർ നിയോജകമണ്ഡലത്തിൽ നിന്ന് കേരള നിയമസഭയിലേയ്ക്ക് തിരഞ്ഞെടുക്കപ്പെട്ടിരുന്നു. ഇദ്ദേഹം സി.പി.ഐ.യുടെ സംസ്ഥാന കൗൺസിൽ അംഗമാണ്. 

## തിരഞ്ഞെടുപ്പുകൾ

## അവലംബം

വർഗ്ഗം:1954-ൽ ജനിച്ചവർ

വർഗ്ഗം:മേയ് 12-ന് ജനിച്ചവർ

വർഗ്ഗം:കേരളത്തിലെ സി.പി.ഐ. പ്രവർത്തകർ
വർഗ്ഗം:പന്ത്രണ്ടാം കേരള നിയമസഭാംഗങ്ങൾ
കുഞ്ചിത്തണ്ണി

ഇടുക്കി ജില്ലയിലെ ദേവികുളം താലൂക്കിലെ വെള്ളത്തൂവൽ ഗ്രാമപഞ്ചായത്തിലുള്ള  ഗ്രാമമാണ് **കുഞ്ചിത്തണ്ണി**. മുതിരപ്പുഴയുടെ തീരത്തുള്ള ഈ ഗ്രാമത്തിലേക്ക് മൂന്നാറിൽ നിന്നും13 കിലോമീറ്ററും അടിമാലിയിൽ നിന്നും 16 കിലോമീറ്ററും വെള്ളത്തൂവൽ കവലയിൽ നിന്നും 11.5 കിലോമീറ്ററും ദൂരമുണ്ട്.നെടുംകണ്ടം മൂന്നാർ പാതയിൽ രാജാക്കാട് ആണ് അടുത്ത പട്ടണം.

ഒരു ഗവ.ഹയർസെക്കൻഡറി സ്‌കൂൾ ഇവിടെ സ്ഥിതി ചെയ്യുന്നു.ഫെഡറൽ ബാങ്ക് ഇടുക്കി ജില്ലാ സഹകരണബാങ്ക് എന്നിവക്ക് കുഞ്ചിത്തണ്ണിയിൽ ശാഖകളുണ്ട്.

## അവലംബങ്ങൾ
ഗണേഷ് പൈൻ

ലഘുചിത്രം|ഗണേഷ് പൈൻ
ഭാരതീയനായ പ്രമുഖ ചിത്രകാരനാണ് **ഗണേഷ് പൈൻ**(1937 – 12 മാർച്ച് 2013). 2010 ൽ കേരള സർക്കാർ നൽകുന്ന രാജാ രവിവർമ്മ പുരസ്‌കാരം ലഭിച്ചു. കാവ്യാത്മകമായ സറിയലിസ്റ്റിക് ലോകമാണ് പൈൻ ചിത്രങ്ങളുടെ സവിശേഷത. ചിത്രകാരന്മാരുടെ ചിത്രകാരൻ എന്ന് അറിയപ്പെട്ടിരുന്ന പൈന്റെ ചിത്രകല ബംഗാളി നാടോടിക്കഥകളുടെയും ഐതിഹ്യങ്ങളുടെയും ചേരുവകൾകൊണ്ട് സമ്പന്നമായിരുന്നു. 
## ജീവിതരേഖ
1937-ൽ കൊൽക്കത്തയിൽ ജനിച്ചു. ബംഗാളി ചിത്രകാരന്മാരായ സുനിൽദാസ്, ബികാഷ് ഭട്ടാചാര്യ എന്നിവരുമായി ചേർന്ന് സൊസൈറ്റി ഓഫ് കണ്ടംപററി ആർട്ട് ഓഫ് കൊൽക്കത്ത എന്ന സംഘടനയ്ക്ക് രൂപംനല്കി. 
## പ്രദർശനങ്ങൾ
* ലോക യൂത്ത് ഫെസ്റ്റിവൽ, പ്രേഗ് -1968
* ഇന്ത്യ ഇന്റർനാഷണൽ ട്രിനലെ,ഡൽഹി -1968 & 71
* പാരീസ് ബിനാലെ -1970
* ‘മോഡേൺ ഇന്ത്യൻ പെയിന്റിംഗ്’, വാഷിംഗ്ടൺ ഡി.സി -1982
* ഫെസ്റ്റിവൽ ഓഫ് ഇന്ത്യ, ലണ്ടൻ -1982
## പുരസ്കാരങ്ങൾ
*രാജാ രവിവർമ്മ പുരസ്‌കാരം (2010)
## അവലംബം

## പുറം കണ്ണികൾ
* Ganesh Pyne Profile and Artworks - Saffron Art
* Ganesg Pyne profile at Contemporary Indian Art 

വർഗ്ഗം:1937-ൽ ജനിച്ചവർ
വർഗ്ഗം:2013-ൽ മരിച്ചവർ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:മാർച്ച് 12-ന് മരിച്ചവർ
വർഗ്ഗം:ഇന്ത്യൻ ചിത്രകാരന്മാർ
വർഗ്ഗം:രാജാ രവിവർമ്മ പുരസ്‌കാര ജേതാക്കൾ
കോൺക്ലേവ്

ആഗോള  കത്തോലിക്കാ സഭയുടെ ആത്മീയാചാര്യനും സഭയുടെയും വത്തിക്കാൻ രാഷ്ട്രത്തിന്റെയും പരമാധികാരിയും റോമിലെ  മെത്രാനുമായ മാർപ്പാപ്പയെ തിരഞ്ഞെടുക്കാനുള്ള സമ്മേളനമാണ് കോൺക്ലേവ് എന്നറിയപ്പെടുന്നത്. വത്തിക്കാനിലെ സിസ്റ്റീൻ ചാപ്പലിനുള്ളിൽ വച്ചാണ്  കോൺക്ലേവ്‌ നടക്കുന്നത്.
## അവലംബം
*http://www.policymic.com/articles/28447/conclave-2013-date-next-pope-odds-live-updates

വർഗ്ഗം:ക്രിസ്തീയവിശ്വാസങ്ങൾ
സ്റ്റുഡന്റ് മാസിക

എസ്.എഫ്.ഐ.യുടെ യുടെ മുഖമാസിക **സ്റ്റുഡൻറ്**  എന്ന പേരിൽ പ്രസിദ്ധീകരിക്കുന്നുണ്ട്.  വിദ്യാർഥികൾ തങ്ങളുടെ നിലപാടുകളും സർഗതമാകമായ കഴിവുകളും ഒക്കെ പ്രകടമാക്കുന്ന സജീവമായ ഒരു മാധ്യമമായി ഈ മാസികയെ കാണുന്നു. കേരളത്തിൽ ഏറ്റവും പ്രചാരമുള്ള വിദ്യാർത്ഥികളുടെ പ്രസിദ്ധീകരണം കൂടിയാണ് സ്റ്റുഡൻറ്.

## അവലംബം

വർഗ്ഗം:മലയാളമാസികകൾ
ദനഹാക്കാലം

സീറോ മലബാർ സഭയുടെ ആരാധനക്രമവർഷം അനുസരിച്ച് വരുന്ന മൂന്നാമത്തെ കാലമാണ് ദനഹാക്കാലം. പ്രത്യക്ഷവത്കരണകാലം, ആവിഷ്കാരകാലം എന്നീ പേരുകളിലും ഈ കാലം അറിയപ്പെടുന്നു. സീറോ മലബാർ ആരാധനക്രമം അനുസരിച്ച്  ജനുവരി ആറിന് ആഘോഷിക്കുന്ന ദനഹാ പെരുന്നാളിനോ (എപ്പിഫനി) അതിനടുത്ത് വരുന്ന ഞായറാഴ്ചയോ മുതൽ നോമ്പുകാലം വരെയാണ് ദനഹാക്കാലം. നാല് മുതൽ എട്ട് ആഴ്ചകൾ വരെ ഉൾക്കൊള്ളുന്ന ദനഹാക്കാലത്തിൽ യേശുവിന്റെ ജ്ഞാനസ്നാനവും പരസ്യജീവിതവുമാണ് അനുസ്മരിക്കുന്നത്. ദനഹാത്തിരുനാളിനെ തന്നെ കേന്ദ്രീകരിച്ചാണ് ദനഹാക്കാലം ആചരിക്കുന്നത്. കേരളത്തിൽ പിണ്ടിപെരുന്നാൾ, രാക്കുളി പെരുന്നാൾ എന്നീ പേരുകളിൽ അറിയപ്പെടുന്ന ഈ ദിവസം യേശുവിന്റെ ജ്ഞാനസ്നാനതിരുനാൾ ആണ് സീറോ മലബാർ സഭ അനുസ്മരിക്കുന്നത്.

## പദോൽപ്പത്തി

ദനഹാ എന്ന സിറിയൻ പദത്തിൽ നിന്നാണ് ദനഹാക്കാലം എന്ന പ്രയോഗം ഉത്ഭവിച്ചത്. ഉദയം, പ്രത്യക്ഷീകരണം എന്നിവയാണ് ഈ വാക്കിനർത്ഥം. യേശുവിന്റെ ജ്ഞാനസ്നാന സമയത്ത് ആരംഭിച്ച പൊതു ജീവിതം (പ്രത്യക്ഷവത്കരണം) ഈ കാലത്ത് അനുസ്മരിക്കുന്നു. യേശു സ്വയം ലോകത്തിന്‌ വെളിപ്പെടുത്തുകയും 'ഇവൻ എന്റെ പ്രിയപുത്രൻ, ഇവനിൽ ഞാൻ പ്രസാദിച്ചിരിക്കുന്നു' (മത്താ 3;7) എന്നു പ്രസ്താവിച്ച് പിതാവും, പ്രാവിന്റെ രൂപത്തിൽ ഈശോയുടെ മേൽ ആവസിച്ച് പരിശുദ്ധാത്മാവും അത് സാക്ഷ്യപ്പെടുത്തുകയും ചെയ്തു.    ഈ വെളിപെടുത്തൽ ആണ് ദനഹാ എന്നത് കൊണ്ട് ഉദ്ദേശിക്കുന്നത്. 

## ദനഹാ പെരുന്നാൾ

ദനഹാക്കാലത്തെ പ്രധാന തിരുനാൾ ആണ് ദനഹാ പെരുന്നാൾ. യോർദ്ദാൻ നദിയിൽ വെച്ച് യേശു സ്നാനമേറ്റതിനെ അനുസ്മരിക്കുന്ന കർത്താവിന്റെ മാമോദീസ പെരുന്നാളായി സീറോ മലബാർ സഭ  ഈ ദിനം ആചരിക്കുന്നു. 

### രാക്കുളി പെരുന്നാൾ

തെക്കൻ കേരളത്തിൽ ദനഹാ പെരുന്നാൾ രാക്കുളി പെരുന്നാൾ എന്ന പേരിലാണ് അറിയപ്പെടുന്നത്. അന്നേ ദിവസം പുലർച്ചെ സുറിയാനി ക്രിസ്ത്യാനി പൂർവ്വികർ യേശുവിന്റെ ജ്ഞാനസ്നാനം അനുസ്മരിച്ച് അതിരാവിലെ ഉണർന്നു കുളിക്കുമായിരുന്നു. അതിനാലാണ് രാക്കുളി പെരുന്നാൾ എന്ന പേരു വന്നത്. 

### പിണ്ടികുത്തി തിരുനാൾ

 വടക്കൻ കേരളത്തിൽ പിണ്ടികുത്തി തിരുനാൾ എന്ന പേരിലാണ് ദനഹാ പെരുന്നാൾ അറിയപ്പെടുന്നത്. ലോകത്തിന്റെ പ്രകാശമായ മിശിഹായെ അനുസ്മരിച്ച് വാഴപ്പിണ്ടിയിൽ വിളക്കുകളോ പന്തങ്ങളോ കുത്തി നിർത്തി അതിനു ചുറ്റും വലം വെച്ച് കൊണ്ട് ദൈവം പ്രകാശമാകുന്നു എന്നർത്ഥം വരുന്ന "ഏൽപയ്യ" എന്ന സിറിയൻ വാക്ക് ആർത്തു വിളിക്കും. 

## വിശുദ്ധരുടെ അനുസ്മരണം

ദനഹാക്കാലത്തെ ഓരോ വെള്ളിയാഴ്ചകളിലും സീറോ മലബാർ സഭ വിശുദ്ധരെ അനുസ്മരിക്കുന്നു. 

* ഒന്നാം വെള്ളി: സ്നാപക യോഹന്നാൻ (യോഹന്നാൻ മാംമദ) 
* രണ്ടാം വെള്ളി: വി പത്രോസ്, വി. പൗലൊസ്
* മൂന്നാം വെള്ളി: സുവിശേഷകന്മാർ 
* നാലാം വെള്ളി: എസ്തപ്പാനോസ് (വി. സ്റ്റീഫൻ )
* അഞ്ചാം വെള്ളി: ഗ്രീക്ക് മല്പാന്മാർ (ദിയദോറസ്, തിയദോർ, നെസ്തോറിയസ്) 
* ആറാം വെള്ളി: സുറിയാനി മല്പാന്മാർ (അപ്രേം, നർസായി, അബ്രാഹം) 
* ഏഴാം വെള്ളി: സഭാമദ്ധ്യസ്ഥർ 
* എട്ടാം വെള്ളി: മരിച്ച വിശ്വാസികൾ 

## മൂന്നു നോമ്പ്

ദനഹാക്കാലത്തെ മറ്റൊരു പ്രധാന ആചരണമാണ് മൂന്നു നോമ്പ്. വലിയ നോമ്പ് (അമ്പതു നോമ്പ്) ആരംഭിക്കുന്നതിന് 18 ദിവസം മുൻപ് വരുന്ന തിങ്കൾ, ചൊവ്വ, ബുധൻ ദിവസങ്ങളിലാണ് മൂന്ന് നോമ്പാചരിക്കുന്നത്. എ.ഡി. 570- എ.ഡി. 581 കാലയളവിൽ അധൂർ, നിനെവാ, ബെത്-കാർമി എന്നിവിടങ്ങളിൽ പടർന്നു പിടിച്ച പകർച്ച വ്യാധിയിൽ നിന്ന് രക്ഷ നേടിയതിന്റെ നന്ദി സൂചകമായിട്ടാണ്‌ ഈ നോമ്പ് ആചരിക്കുന്നത്. 

## അവലംബം

വർഗ്ഗം:ക്രൈസ്തവസഭ ആരാധനക്രമം
കെ.പി. റെജി

ബറോഡ കേന്ദ്രീകരിച്ചു പ്രവർത്തിക്കുന്ന കേരളീയനായ ചിത്രകാരനാണ് **കെ.പി. റജി**(1972).
## ജീവിതരേഖ
ആലപ്പുഴ ജില്ലയിലെ ചന്തിരൂരിൽ ജനിച്ചു. വദോദരയിലെ എം.എസ്. സർവകലാശാലയിൽ നിന്ന് പെയിന്റിംഗിൽ ബിരുദാനന്തര ബിരുദം നേടി.

## പ്രദർശനങ്ങൾ
*ജോഗ് ജക്കാർത്ത ബിനാലെ
*പ്ലാറ്റ്ഫോർമ റിവോൾവർ, ലിസ്ബൺ, പോർച്ചുഗൽ 
*സ്നോ, രഞ്ജിത്ത് ഹോസ്കോട്ട് ക്യൂറേറ്റ് ചെയ്തത് 
*ഹോർൺ പ്ലീസ് : നരേറ്റീവ്സ് ഇൻ കണ്ടംപററി ഇന്തയൻ ആർട്ട്, ബേൺ മ്യൂസിയം, സ്വിറ്റ്സർലാൻഡ്  
*ടോൾസ്റ്റോയ് ഫാം : ആർക്കൈവ് ഓഫ് യുട്ടോപിയ, ഗായത്രി സിൻഹ ക്യൂറേറ്റ് ചെയ്ത പ്രദർശനം 
*റൂട്ട്സ് ഇൻ ദ എയർ, ബ്രാഞ്ചസ് ബിലോ : മോഡേൺ & കണ്ടംപററി ആർട്ട് ഫ്രം ഇൻഡ്യ, സാൻജോസ് ; 
*CIGE 2009, ചൈന

## [[കൊച്ചി-മുസിരിസ് ബിനാലെ 2012]]

പത്ത് അടി ഉയരവും പതിനഞ്ച് അടി നീളവുമുള്ള കാൻവാസിൽ എണ്ണച്ചായത്തിൽ തീർത്ത 'തൂമ്പിങ്കൽ ചാത്തൻ' എന്ന  ചിത്രമാണ് പെപ്പർ ഹൗസിൽ റെജി പ്രദർശിപ്പിച്ചിരുന്നത്.  പുലയ വിഭാഗത്തിലെ കൃഷിപ്പണിക്കാരൻ തൂമ്പിങ്കൽ ചാത്തന്റെ പ്രാദേശിക പുരാവൃത്തത്തെ ആധാരമാക്കിയുള്ളതാണ് ഈ രചന. സവർണ കുടുംബത്തിലെ പെൺകുട്ടിയെ പ്രണയിച്ചതിന്റെ പേരിൽ തൂമ്പിങ്കൽ ചാത്തനെന്ന പുലയ യുവാവിനെ കൊലപ്പെടുത്തി പാടത്തെ മടയിൽ സ്ഥാപിച്ചുവെന്നുള്ള കഥയാണ് ഈ ചിത്രത്തിന്റെ കേന്ദ്രം.

## പുരസ്കാരങ്ങൾ
*യുവ കലാകാരന്മാർക്കുള്ള സംസ്കൃതി പുരസ്‌കാരം
## അവലംബം

## പുറം കണ്ണികൾ
*കൊച്ചി ബിനാലെ വെബ്സൈറ്റ് 

വർഗ്ഗം:1972-ൽ ജനിച്ചവർ

വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ

വർഗ്ഗം:കേരളത്തിലെ ചിത്രകാരന്മാർ
വർഗ്ഗം:ആലപ്പുഴ ജില്ലയിൽ ജനിച്ചവർ
എസ്. പിനകപാണി

പ്രശസ്ത കർണാടക സംഗീതജ്ഞനായിരുന്നു **ഡോ. എസ്. പിനകപാണി** എന്ന ഡോ. ശ്രീപാദ പിനകപാണി (3 ആഗസ്റ്റ് 1913 - 11 മാർച്ച് 2013). ഭിഷഗ്വരൻ എന്ന നിലയിലും പ്രശസ്തനായിരുന്ന ഇദ്ദേഹം ഡോക്ടർ ഗായകനെന്നും അറിയപ്പെട്ടിരുന്നു.സംഗീതാലാപനത്തിൽ സ്വന്തമായ ശൈലി രൂപപ്പെടുത്തിയിരുന്ന ഇദ്ദേഹത്തിന് പത്മഭൂഷൺ ലഭിച്ചിട്ടുണ്ട്. 
## ജീവിതരേഖ
ശ്രീകുളം ജില്ലയിലെ പ്രിയ അഗ്രഹാരത്തിലായിരുന്നു ജനനം. 1938ൽ വിശാഖപട്ടണം ആന്ധ്ര മെഡിക്കൽ കോളജിൽ നിന്ന് എം.ബി.ബി.എസും എം.ഡിയും പാസായി. മദ്രാസ് മെഡിക്കൽ കോളജിലും വിശാഖപട്ടണം ആന്ധ്ര മെഡിക്കൽ കോളജിലും അസി. പ്രഫസറായിരുന്നു. കുർണൂൽ മെഡിക്കൽ കോളജിൽ നിന്ന് പ്രഫസർ ഓഫ് മെഡിസിൻ ആയി വിരമിച്ചു.
ഒൻപതു വർഷത്തോളം പക്ഷാഘാതം മൂലം  തളർന്നു കിടക്കുകയായിരുന്ന ഇദ്ദേഹം കിടക്കയിലിരുന്ന് അനേകം പേരെ സംഗീതം അഭ്യസിപ്പിച്ചു. 

## കൃതികൾ
*മനോധർമ്മ സംഗീതം `
*`പല്ലവി ഗാനസുധ 
*`സംഗീത സൗരഭം

## പുരസ്കാരങ്ങൾ
*പത്മഭൂഷൺ
*സംഗീത നാടക അക്കാദമിയുടെ ടാഗോർ ഫെലോ(2011)
*കേന്ദ്ര സംഗീതനാടക അക്കാദമി പുരസ്കാരം (1977) in 1977.
*ആന്ധ്ര സർവകലാശാലയുടെ കലാ പ്രപൂർണ പുരസ്കാരം
*തിരുമല തിരുപ്പതി ദേവസ്ഥാനത്തിന്റെ ഗാനവിദ്യാ വർധി പുരസ്കാരം
## അവലംബം

## പുറം കണ്ണികൾ
* ''Briefly: Award for music exponent'', The Hindu, April 1, 2004 
* ''Music greats fete Pinakapani'', The Hindu, November 28, 2005 
* ''For him, music is worship'', The Hindu, November 3, 2006 
* വെബ്സൈറ്റ് 

വർഗ്ഗം:1913-ൽ ജനിച്ചവർ
വർഗ്ഗം: 2013-ൽ മരിച്ചവർ
വർഗ്ഗം:മാർച്ച് 11-ന് ജനിച്ചവർ
വർഗ്ഗം:ഓഗസ്റ്റ് 3-ന് മരിച്ചവർ

വർഗ്ഗം:കർണ്ണാടകസംഗീതജ്ഞർ
വർഗ്ഗം:പത്മഭൂഷൺ പുരസ്കാരം ലഭിച്ചവർ
ക്ലിഫോർഡ് ചാൾസ്

ബ്രിട്ടൺ കേന്ദ്രീകരിച്ചു പ്രവർത്തിക്കുന്ന കേരളത്തിൽ വേരുകളുള്ള ദക്ഷിണാഫ്രിക്കൻ ചിത്രകാരനും സാമൂഹ്യ പ്രവർത്തകനുമാണ് **ക്ലിഫോർഡ് ചാൾസ്** (ജനനം:1965).
## ജീവിതരേഖ
1965 ൽ ജനിച്ചു. വിറ്റ്‌വാട്ടർ സ്രാന്റ് സർവകലാശാലയിൽ നിന്ന് ഫൈൻ ആർട്സിൽ ബിരുദം നേടുന്ന ആദ്യ കറുത്ത വർഗ്ഗക്കാരനായിരുന്നു. വർണ വിവേചനങ്ങളുടെ ഭാഗമായി സാമൂഹികമായി ഇടപെടുന്ന കലാ പ്രസ്ഥാനവുമായി(socially engaged art) ബന്ധപ്പെട്ട് പ്രവർത്തിച്ചിരുന്നു. ബ്ലാക്ക് ആക്ടിവിസ്റ്റ് തിയറ്റർ, ഡോൽമോ തിയേറ്ററുമായി ബന്ധപ്പെട്ട് പ്രവർത്തിച്ചു.

## പ്രദർശനങ്ങൾ
*വെനീസ് ബിനാലെ (2003)
*റൈറ്റർ - പെർഫോമർ

## [[കൊച്ചി-മുസിരിസ് ബിനാലെ 2012]]
വ്യത്യസ്ത മാധ്യമങ്ങളുപയോഗിച്ചുള്ള അഞ്ച് ഇൻസ്റ്റളേഷനുകളാണ് ക്ലിഫിന്റേതായി ബിനാലെയിലുണ്ടായിരുന്നത്. 
പരസ്പരം സമ്പർക്കം പുലർത്തുന്ന ഒരു ഇൻസ്റ്റലേഷനുകളാണിവ. അഞ്ചു മുറികളിലായി ഇവ വ്യത്യസ്ത ആശയങ്ങളെ അവതരിപ്പിക്കുന്നു. ഇതു കൂടാതെ 'സേർച്ചിംഗ് ഫോർ പപ്പായ ജ്യൂസ്' എന്ന പേരിൽ ഫോർട്ടു കൊച്ചിയിൽ നിന്നുള്ള ഫോട്ടോകളും പെപ്പർഹൗസിൽ സ്റ്റെപ്സ് ഫ്രം വില്ലാ സെബോലിനി എന്നൊരു ഇൻസ്റ്റളേഷനും  പ്രദർശിപ്പിച്ചിരുന്നു.
***കമ്മ്യൂണിസ്റ്റ് പാർട്ടി റീഡിംഗ് റൂം**
കേരളത്തിലെവിടെയും കമ്മ്യൂണിസ്റ്റ് ദിനപത്രങ്ങൾ ലഭ്യമാക്കുന്ന വായനശാലകളുടെ പകർപ്പാണിത്.
***ആബ്സൻസ്**

ശക്തി എന്ന ആശയത്തെ തുടർച്ചയാക്കികൊണ്ട് തൊഴിലിന്റെ അഭാവത്തെക്കുറിച്ചും നമ്മുടെ ശരീരവുമായുള്ള അതിന്റെ ബന്ധത്തെക്കുറിച്ചുമാണ് ഈ സൃഷ്ടി.
***റൂം ഓഫ് പ്രൊഫൗണ്ട് എസ്സൻസ്**

യാത്രകൾ, ഓർമ്മകളുടെ ആവിഷ്കരണം,സുഗന്ധം, അവയുടെ നിരർത്ഥകത എന്നിവയെക്കുറിച്ചാണ് ഈ മുറി സംസാരിക്കുന്നത്.
***റൂം ഫോർ**

ജൈവാവശിഷ്ടങ്ങൾ : പെയിന്റിംഗിന്റെ അവസാനത്തെക്കുറിച്ചുള്ള കഥകൾ; കൊച്ചി മുസിരിസിന്റെ തീരത്തു നിന്ന് ശേഖരിച്ച ജലത്തിന്റെ നിറഭേദങ്ങൾ ചേർത്ത് നാലാമത്തെ മുറിയിൽ ചിത്രീകരിച്ചിരിക്കുന്നു.
***പ്രൊഫൗണ്ട് പ്രൊഫാനിറ്റീസ്**

കോട്ടകളുടെ സങ്കൽപ്പത്തിൽ നിന്നാണ് ഈ ഇൻസ്റ്റലേഷൻ രൂപീകരിച്ചിട്ടുള്ളത്.
## അവലംബം

## പുറം കണ്ണികൾ
*കൊച്ചി-മുസിരിസ് ബിനാലെ വെബ് 
*apartheid_sea_kerala_colour_south_african_artists_work_kochi.html Apartheid, sea, Kerala colour South African artist's work in Kochi 

വർഗ്ഗം:1965-ൽ ജനിച്ചവർ

വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ

വർഗ്ഗം:ദക്ഷിണാഫ്രിക്കൻ ചിത്രകാരന്മാർ
മുണ്ടകം

പശ്ചിമഘട്ടത്തിലെ തദ്ദേശവാസിയായ, പത്തുമീറ്ററോളം ഉയരം വയ്ക്കുന്ന ഒരു മരമാണ് **കാട്ടുചാമ്പ** അഥവാ **മുണ്ടകം**.. . കായയുടെ ഇളംമധുരമുള്ള പുറംതോട് തിന്നാൻ കൊള്ളും.

## അവലംബം

## പുറത്തേക്കുള്ള കണ്ണികൾ
* കാണുന്ന ഇടങ്ങൾ
* പരീക്ഷണങ്ങളെപ്പറ്റി

വിഭാഗം: ഫലവൃക്ഷങ്ങൾ

വർഗ്ഗം:വൃക്ഷങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:പഴങ്ങൾ
വർഗ്ഗം:ഭക്ഷ്യയോഗ്യമായ കായ്കൾ ഉള്ള സസ്യങ്ങൾ
വർഗ്ഗം:പുഷ്പങ്ങൾ
വർഗ്ഗം:അലങ്കാരസസ്യങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ
വർഗ്ഗം:സൈസീജിയം
വർഗ്ഗം:കേരളത്തിലെ സസ്യജാലം
സ്വർഗ്ഗരാജ്യം

1962-ൽ പുറത്തിറങ്ങിയ മലയാള ചലച്ചിത്രമാണ് **സ്വർഗ്ഗരാജ്യം**.  ഷണ്മുഖം പിക്ചേഴ്സിനുവേണ്ടി പ്രൊഡ്യൂസർ കെ. സരസ ഗോൾഡൻ സ്റ്റുഡിയോയിൽ നിർമച്ച സ്വർഗ്ഗരാജ്യത്തിന്റെ കഥ നോർബർട്ട് പാവനയുടേതാണ്.  അദ്ദേഹം തന്നെ തിരക്കഥയും സംഭാഷണവും എഴുതി.  ഈ ചിത്രത്തിനുവേണ്ടി പി. ഭാസ്കരൻ രചിച്ച എട്ടു ഗാനങ്ങൾക്ക് എം.ബി. ശ്രീനിവാസൻ ഈണം നൽകി.  സീതാ ഫിലിംസ് കേരളത്തിൽ വിത്രണം ചെയ്ത ഈ ചിത്രം 1962 ജനുവരിയിൽ റിലീസ് ചെയ്തു.
## അഭിനേതാക്കൾ
കെ.പി. ഉമ്മർഅംബിക (പ)ജി.കെ. പിള്ളകുഞ്ഞാണ്ടിമുതുകുളംടി.ആർ. ഓമനസരസമേരി എഡ്ഡികുമാരി സരസ്വതിഅങ്കമുത്തു

## പിന്നണിഗായകർ
ബാലസരസ്വതികെ.പി. ഉദയഭാനുകെ.ആർ. ബാലകൃഷ്ണൻഎം.ബി. ശ്രീനിവാസൻപി.ബി. ശ്രീനിവസൻഎസ്. ജാനകിശാന്തശാന്ത പി നായർ 
## അവലംബം

വർഗ്ഗം:1962-ൽ പുറത്തിറങ്ങിയ മലയാളചലച്ചിത്രങ്ങൾ
സ്ലോത്ത്

ഒരിനം സസ്തനി. മിക്കവാറും മരങ്ങളിലാണ് വാസം. ഏതാണ്ട് ആറ് സ്പീഷീസുകളിലായി കണ്ടുവരുന്നു. വളരെ പതുക്കെ സഞ്ചരിക്കുന്ന ജീവികൾ എന്ന അർത്ഥത്തിലാണ് സ്ലോത്ത് എന്നു പേരുവീണത്. (slow moving). ഇലകളും മുകളങ്ങളും ഒക്കെയാണ് ഇവയുടെ ഭക്ഷണം. ചില സ്പീഷീസുകൾ ചെറുകീടങ്ങളെയും ഉരഗങ്ങളെയും പക്ഷികളെയും മറ്റും ഇടയ്ക്ക് ആഹാരമാക്കാറുണ്ട്.

## അവലംബം

## ബാഹ്യ ലിങ്കുകൾ

* 
* 
* 

വർഗ്ഗം:സസ്തനികൾ
വല്ലം (ഗ്രാമം)

കേരളത്തിലെ എറണാകുളം ജില്ലയിലെ പെരുമ്പാവൂരിനനടുത്ത ഒക്കൽ ഗ്രാമപഞ്ചായത്തിലെ ഒരു ഗ്രാമമാണ് വല്ലം.

## അധികാരപരിധികൾ
* പാർലമെന്റ് മണ്ഡലം - ചാലക്കുടി 
* നിയമസഭ മണ്ഡലം - പെരുമ്പാവൂർ 
* വിദ്യഭ്യാസ ഉപജില്ല - 
* വിദ്യഭ്യാസ ജില്ല -
* വില്ലേജ് -
* പോലിസ് സ്റ്റേഷൻ - പെരുമ്പാവൂർ

## പ്രധാന സ്ഥാപനങ്ങൾ
* സൗത്ത് വല്ലം ജുമാ മസ്ജിദ് - 
ഏകദേശം 900 വർഷം പഴക്കം ഉണ്ടെന്നാണ് കണക്ക്. എറണാകുളം ജില്ലയിലെ ആദ്യത്തെ മുസ്ലിം പള്ളിയാണ് എന്നു പറയപ്പെടുന്നു
* പെരുമ്പാവൂർ സെൻട്രൽ മോസ്ഖ് - ടൌൺ ജുമാ മസ്ജിദ് പെരുമ്പാവൂർ
* വല്ലം ജംഗ്ഷൻ ജുമാ മസ്ജിദ്
* കണ്ടന്തറ ജുമാ മസ്ജിദ് - എറണാകുളം ജില്ലയിലെ ഏറ്റവും വലിയ മഹല്ല്
* വല്ലം സെന്റ് തെരേസാസ് ആവില ഫൊറോന പള്ളി 
* റയോണ്പുരം ജുമാ മസ്ജിദ്
* കോടനാട് ആന പരിശീലന കേന്ദ്രം - വല്ലം കവലയിൽ നിന്ന് 10 കി.മി ദൂരെ കോടനാട് വനമേഖലയിലാണ്

## എത്തിച്ചേരാനുള്ള വഴി

റോഡ് വഴി - എം.സി റോഡിൽ പെരുമ്പാവൂർ പട്ടണത്തിൽ നിന്ന് അങ്കമാലിയിലേക്കുള്ള വഴിയിൽ 2 കിലോമീറ്റർ ദൂരം

റെയിൽ വഴി - അടുത്തുള്ള റെയിൽ‌വേ സ്റ്റേഷൻ അങ്കമാലി

വിമാനം വഴി - ഏറ്റവും അടുത്ത വിമാനത്താവളം കൊച്ചി അന്താരാഷ്ട്ര വിമാനത്താവളം (നെടുമ്പാശ്ശേരി വിമാനത്താവളം)

## സമീപ ഗ്രാമങ്ങൾ

* കോടനാട്
* പെരുമ്പാവൂർ
* കാലടി
* താന്നിപ്പുഴ
* ഒക്കൽ

## ചിത്രശാല

File:Vallam_St-_Theresa_of_Avila_Forane_Church,_വല്ലം_സെന്റ്_തെരേസാസ്_ഫൊറോന_പള്ളി.jpg|വല്ലം ഫൊറോന പള്ളി
File:Vallam_Masjid_വല്ലം_മസ്ജിദ്.jpg|വല്ലം ജുമാ മസ്ജിദ്
വേലുത്തമ്പി ദളവ (ചലച്ചിത്രം)

വേലുത്തമ്പി എന്ന കരുത്തനായ ഭരണാധികാരിയുടെ ജീവിതത്തെ ആസ്പദമാക്കി 1962-ൽ പുറത്തിറങ്ങിയ മലയാള ചലച്ചിത്രമാണ് **വേലുത്തമ്പി ദളവ**. ഓറിയന്റൽ മൂവീസിനുവേണ്ടി പി.കെ. സത്യപാലാണ് ഈ ചിത്രം നിർമിച്ചത്.  ഇതിന്റെ സംവിധാനം എസ്.എസ്. രാജനും ജി. വിശ്വനാഥനും ചേർന്നാണ് നിർവഹിച്ചത്. തിരക്കഥയും സംഭാഷണവും ജഗതി എൻ.കെ. ആചാരിയുടെയുടേതാണ്.  അഭയദേവ് എഴുതിയ 8 ഗനങ്ങൾക്ക് വി. ദക്ഷിണാമൂർത്തിയും ആർ. പാർത്ഥസാരഥിയും ചേർന്ന് ഈണം നൽകി. ന്യൂ ടോൺ, ശ്യാമള, രേവതി എന്നീ സ്റ്റുഡിയോകളിൽ വച്ച് പി.കെ. മാധവൻ നായർ ഛായാഗ്രഹണം നിർവഹിച്ചു. 1962 ഫെബ്രുവരി 23നു ഈ ചിത്രം റിലീസ് ചെയ്തു.

## അഭിനേതാക്കൾ
കൊട്ടാരക്കര ശ്രീധരൻ നായർപി.കെ. സത്യപാൽഎൻ.എൻ. പിള്ളആർ.എൻ. നമ്പ്യാർകെടാമംഗലം സദാനന്ദൻപഞ്ചാബിരാഗിണിഅംബിക (പ)ടി.ആർ. ഓമന
## പിന്നണിഗായകർ
എ.പി. കോമളകെ. റാണികെ.ജെ. യേശുദാസ്കെ.പി. ഉദയഭാനുപി. ലീലശാന്ത പി. നായർടി.എസ്. കുമരേശ്

## അവലംബം

## പുറത്തേക്കുള്ള കണ്ണികൾ
*The Hindu article 
*http://malayalasangeetham.info/m.php?2472 

വർഗ്ഗം:1962-ൽ പുറത്തിറങ്ങിയ മലയാളചലച്ചിത്രങ്ങൾ
ജസ്റ്റിൻ പൊൻമണി

മുംബൈ കേന്ദ്രീകരിച്ചു പ്രവർത്തിക്കുന്ന കേരളീയനായ ചിത്രകാരനും ഇൻസ്റ്റലേഷൻ (പ്രതിഷ്ഠാപനകല ) ആർട്ടിസ്റ്റുമാണ് **ജസ്റ്റിൻ പൊൻമണി**(ജനനം :1974).

## ജീവിതരേഖ
മുംബൈ സർ ജെ.ജെ. സ്കൂൾ ഓഫ് ആർട്സിൽ നിന്ന് ഫൈൻ ആർട്സിൽ ബിരുദം നേടി. 
## പ്രദർശനങ്ങൾ
*ചലോ ഇന്ത്യ : എ ന്യൂ ഇറ ഓഫ് ഇന്ത്യൻ കണ്ടംപററി ആർട്ട്, ജപ്പാൻ 2008 - 09
*നാഷണൽ മ്യൂസിയം ഓഫ്  കണ്ടംപററി ആർട്ട്, കൊറിയ 2009
*എസ്സൽ മ്യൂസിയം, വിയന്ന 2009
*തെർമോക്ലൈൻ ഓഫ് ആർട്ട്, ജർമ്മനി
*ഹോൺ പ്ലീസ്, സ്വിറ്റ്സർലന്റ് 2007
*ഫോട്ടോഗ്രഫി, വീഡിയോ,മിക്സഡ് മീഡിയ III, ബെർലിൻ 2007
*ഹംഗ്രി ഗോഡ് - ഇന്ത്യൻ കണ്ടംപററീസ്, ബീജിംഗ്
*ഹൂ ഈസ് കീപ്പിംഗ് സ്കോർ, ന്യൂയോർക്ക്
## [[കൊച്ചി-മുസിരിസ് ബിനാലെ 2012]]
ലഘുചിത്രം|ഡൺ ആൻഡ് ഡസ്റ്റഡ് എന്ന വീഡിയോ ഇൻസ്റ്റളേഷൻ ആസ്വദിക്കുന്നവർ
**ഡൺ ആൻഡ് ഡസ്റ്റഡ്** എന്ന രണ്ട് ചാനലുള്ള വീഡിയോ ഇൻസ്റ്റളേഷനാണ് പ്രദർശിപ്പിച്ചത്. 5.11 മിനിറ്റ് ദൈർഘ്യമുള്ള ഈ ഇൻസ്റ്റളേഷനിൽ മുകളിൽ  നിന്ന് ഞാത്തിയിട്ടിരിക്കുന്ന രണ്ട് വർത്തുളാകൃതിയിലുള്ള കറുത്ത കുഴലുകൾ കാണാം. രണ്ട് കഷണങ്ങളുടെയും പ്രതലത്തിൽ വിഡിയോ പ്രൊജക്റ്റ് ചെയ്യപ്പെട്ടിരിക്കുന്നു. അതിൽ ഒരു വൃദ്ധമുഖം കാണാം. അയാൾ ആഞ്ഞാഞ്ഞ് തുമ്മി തളരുന്ന ദൃശ്യമാണ് വിഡിയോയിലുള്ളത്. ഇടയ്ക്കിടെ തുമ്മലിന്റെ ഒച്ച വലിയ സ്പീക്കറുകളിലൂടെ കേൾക്കുന്നുണ്ട്. മേശമേൽ പൊടിയടിച്ച വലിയ ഒരു കണക്കപ്പിള്ളപ്പുസ്തകം, കല്ലുകൾ, ഒരു ഗ്ലാസ് വെള്ളം, പിന്നെ റാന്തലിനു സമാനമായ ഒരു വലിയ ഫ്ലാഷ് ലൈറ്റും ചേർന്നതാണ് ഇൻസ്റ്റലേഷൻ.

## പുരസ്കാരങ്ങൾ
*ഫെലോഷിപ്പ്, സർ ജെ.ജെ. സ്കൂൾ ഓഫ് ആർട്സ്
*വെസ്റ്റേൺ റെയിൽവെ സെന്റിനറി പ്രൈസ് 2000
*നാലാമത് ബൈനിയൽ ബോസ് ഫാസിയ പ്രൈസ് 2003
*ആർട്ടിസ്റ്റ് ഓഫ് ദ ഫ്യൂച്ചർ പുരസ്കാരം 2005
## അവലംബം


## പുറം കണ്ണികൾ
*കൊച്ചി-മുസിരിസ് ബിനാലെ വെബ്സൈറ്റ് 

വർഗ്ഗം:1974-ൽ ജനിച്ചവർ

വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ

വർഗ്ഗം:കേരളത്തിലെ ചിത്രകാരന്മാർ
കണ്ടം

thumb|250px|ഉഴുതൊരിക്കിയ കണ്ടത്തിൽ വിത്തുവിതയ്ക്കുന്ന കർഷകൻ
thumb|250px|കണ്ടങ്ങളായി തിരിച്ചിരിക്കുന്ന പാടം. തൃശ്ശൂർ കോൾപ്പാടങ്ങളിൽന്നിന്നുള്ള ചിത്രം
വരമ്പുകളാൽ അതിരുകൾ നിർണ്ണയിച്ചിരുക്കുന്ന കൃഷിസ്ഥലങ്ങളെയാണ് **കണ്ടം** ​എന്നു വിശേഷിപ്പിക്കുന്നത്. അതിരുകൾ തിരിച്ചറിയുന്നതിനും, കൃഷിക്കാവശ്യമായ വെള്ളം കൊണ്ടുവരുന്നതിനും പുറത്തേക്ക് ഒഴുക്കിവിടുന്നതിനും ഇങ്ങനെയുള്ള കണ്ടം തിരിക്കൽ  സഹായിക്കുന്നു. വിശാലമായ നെൽവയലുകളേയും മറ്റ് കൃഷിയിടങ്ങളേയും മൺതിട്ടകൾ (വരമ്പ്) അതിരിടുന്ന ചെറിയ ഭാഗങ്ങളാക്കി - കണ്ടങ്ങളാക്കി വിഭജിക്കാറുണ്ട്.

നെല്പാടങ്ങളെ കണ്ടങ്ങളായി വിഭജിക്കുന്നതിന് പ്രധാനമായും രണ്ട് കാരണങ്ങളാണ്. 
* നെല്പാടങ്ങളിൽ കാണുന്ന ഉയരവ്യത്യാസം. ഒരേ നിരപ്പിൽ വെള്ളവും മണ്ണൂം നില‌നിർത്തുന്നതിന് വരമ്പുകൾ ഉണ്ടാക്കി നെൽപാടങ്ങളിൽ കണ്ടങ്ങൾ ഉണ്ടാക്കുന്നു.
* വിശാലമായ നെൽപാടങ്ങളൂടെ ഓരോ ഭാഗവും ഓരോ വ്യക്തികളുടെ അധീനതയിലാണ്. ഓരോരുത്തരുടെ ഉടമസ്ഥവകാശം വേർതിരിച്ച് കാണുന്നതിനും അവരവർക്ക് സ്വന്തം കൃഷിയിടത്തിൽ കൃഷിയിറക്കാനുള്ള സൗകര്യത്തിനും നെല്പാടത്തെ കണ്ടമാക്കി തിരിക്കുന്നു.

## അവലംബം


വർഗ്ഗം:കൃഷി
വർഗ്ഗം:നെല്ല്
കുളിർമാവ്

പശ്ചിമഘട്ടത്തിലും ശ്രീലങ്കയിലും കാണപ്പെടുന്ന ഒരു മരമാണ് **കുളിർമാവ്** അഥവാ **മുളകുനാറി**. . 18 മീറ്ററോളം ഉയരം വയ്ക്കും. ഡിസംബർ മുതൽ മാർച്ച് വരെയാണ് പൂക്കാലം. നീലക്കുടുക്ക ശലഭത്തിന്റെ ലാർവകൾ ഇതിന്റെ ഇലകൾ ഭക്ഷിക്കുന്നു.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും

വർഗ്ഗം:വൃക്ഷങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ
വർഗ്ഗം:ശലഭപ്പുഴുക്കളുടെ ഭക്ഷണസസ്യങ്ങൾ
വർഗ്ഗം:നീലിയാർകോട്ടത്തെ സസ്യജാലം
വർഗ്ഗം:കേരളത്തിലെ സസ്യജാലം
ചിന്നക്കുറിഞ്ഞി

അക്കാന്തേസീ സസ്യകുടുംബത്തിലെ ഒരു ജനുസാണ് സ്ട്രോബിലാന്തസ് എന്ന ശാസ്ത്രീയ നാമത്തിൽ അറിയപ്പെടുന്ന കുറിഞ്ഞി സസ്യവിഭാഗത്തിലെ **ചിന്നക്കുറിഞ്ഞി**. ഒരു ഔഷധസസ്യമായ ഇത് **കരിങ്കുറിഞ്ഞി** എന്ന പേരിലും അറിയപ്പെടുന്നു.

## രസാദി ഗുണങ്ങൾ
രസം			:തിക്തം, മധുരം
ഗുണം		:ലഘു, സ്നിഗ്ധം
വീര്യം			:ഉഷ്ണം
വിപാകം		:കടു
## ഔഷധയോഗ്യ ഭാഗം
സമൂലം 
## ഔഷധഗുണങ്ങൾ
വാതം, കുഷ്ഠം തുടങ്ങിവയുടെ ചികിത്സക്ക് ഇതുപയോഗിക്കുന്നു. രക്തത്തിലെ പഞ്ചസാരയുടെ അളവ് കുറക്കാനും നല്ലതാണ്. മൂത്രതടസ്സം, മഞ്ഞപ്പിത്തം, രക്തവാതം, അത്യാവർത്തം എന്നിവയ്ക്കുള്ള ഔഷധമാണ്. സഹചരാദി തൈലത്തിനും സഹചരാദി കഷായത്തിനും ഇതൊരു ഘടകമാണ് 
## ചിത്രശാല


Image:Karimkurinji1.JPG
File:Karinkurunji.JPG


## അവലംബം

## പുറത്തേക്കുള്ള കണ്ണികൾ

വർഗ്ഗം:ഔഷധസസ്യങ്ങൾ
വർഗ്ഗം:കുറ്റിച്ചെടികൾ
വർഗ്ഗം:കളകൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:കേരളത്തിലെ സസ്യജാലം
കലിഞ്ഞി

ഇന്ത്യൻ വംശജയായ ഒരു ചെറിയ കുറ്റിച്ചെടിയാണ് **കലിഞ്ഞി**. . പശ്ചിമഘട്ടത്തിലെ തദ്ദേശവാസിയാണ്.

## അവലംബം

## പുറത്തേക്കുള്ള കണ്ണികൾ
* രേഖാചിത്രം
* രൂപവിവരണം
* കാണുന്ന ഇടങ്ങൾ

വർഗ്ഗം:ഔഷധസസ്യങ്ങൾ
വർഗ്ഗം:കുറ്റിച്ചെടികൾ
വർഗ്ഗം:പുഷ്പങ്ങൾ
വർഗ്ഗം:അലങ്കാരസസ്യങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ
വർഗ്ഗം:ഇക്സോറ
വർഗ്ഗം:കേരളത്തിലെ സസ്യജാലം